Joel Schott Osteen le Keimah - Chinland Today Media\nJoel Schott Osteen le Keimah\nOctober 6, 2012 6:52 am·1 comment\nJoel Schott Osteen thuthangṭha simnak zarhtin deuh thaw in ka rak ngai ngah ve. Youtube ih ngai cu a si ko nan a hnen ih to ve, vekin ka nuam aw ṭheu. A thusimmi pawl cun ka thlaraunun in cawm. Thuthangṭha a sim hlan ah capoh pakhat mak dangdai zetzet a sim ta ṭheu ih mipi an aipuang ngah tiin an Baibal kenmi cio a phar tir hnu ah thukamnak an tuahpi ta ṭheu.\nJoel ka Uarnak Pawl:\nA thuthangṭha sim dingmi timlamnak (well preparation) felfai ngaingai in a tuah ringring ti a lang. Baibah hleng loin, a cem tiang a sim thei ringring. A thusim dingmi thupi ah a lut thei ringring. A thulu le atahṭhim pekmi pawl a kaih aw cetci ringring.\nA thusimnak ah mihriinghrolam hnakin ziangtin kan do neh thei ding, ziangtin kan nei ve thei ding, ziangtin kan co ve thei ding timilam a simfiang thei. A theorylam hnakin tuahcih ding mi thuhla tampi a rel tam sawn.\nṬongkam capo le ngai nuamlo a hrial thiam ih mipi hmaiah emotional tuk loin a thuthangṭha kenmi a sim thei. A thusimmi pawl ngai tikah thlarau beidawng ṭamsawl pawl hrang hrimhrim ah cirhti bangin ruahsannak a thlen thei.\nA thusim lai pakhat in…\nA Thuhla Ṭhenkhat Pawl:\nJoel hi (March 5, 1963) ah Houston, Texas ah a rak piang. Victoria L. Iloff thawn April 4, 1987 ah an nei aw ih fa pahnih Jonathan le Alexandra an nei. A pai rak dinmi kawhhran Lakewood Church ah senior pastor a ṭuan. Joel hi a pai kuthnui ah kum 17 lenglo an khawhran TV tawlreltu a rak si. 1999, October 3 ih a pai a tansan hlan zarh ih a thusim cu a thusim hmaisabiknak tla a si. A pai kehneh thlun in Pathian hnaṭuan ah a caan a hmang. Pathian cun a hnaṭuan a thlawsuah ih tu ahcun leitlun ram 100 lenglo ah an hnaṭuannak a thleng zo.\nJoel hi canganthiam asiih a hmaisabik a cabu nganmi Your Best Life Now: 7 Steps to Living at Your Full Potential, timi a siih 2004 October ah lei theih dingah a tlangzarh thei. A cabu pahnihnak Become a Better You: 7 Keys to Improving Your Life Every Day timi October 2007 ih a suahmi tla kha cu New York Times Best Sellers list ah telh ve a si hngehnge.\nBarbara Walters cun December 2006 ahkhan leitlun minehtheibik 10 a thlansuahmi lakah John McCain thawn an rak tel dah. 2006 thotho ah “Most Influential Christian in America” ABC News pawlin an hrilnak ah a tel lala. Amahbelte zirhnaklam ahcun zirsang ciamco a si lo. Oral Roberts University ah a rak zir nan degree ngahlo in a suahsan ih hleiah amah hi seminary zirnak hrimhrim a rak kai dah lo ti a si.\nDecember 23, 2007, Fox News Sunday an suahmi ah Joel cun a sermon can ah Bible bungcang olsamte ih a hmuh theilo thu an tarlang. Cun, a thuthangṭha sim tikah sualnak thuhla hi a telh dahlo tiah sawisel a hlawh lala fawn. Thuthangṭha simtu tampi lakah same-sex marriage hi Bible kalh asi tiih sim fukfo ngam a si. Cun, 2008 ih Fox News ih thusuhnak an tuah lai ah Mormons biaknak hi Christians ah a pom thei thu tla a sim.\nPASTOR JOEL OSTEEN ih Hlawhtlinnak\nZuin hi thinbang sinsin-nak a si\nLingmaw (Orange) ih thatnak\nMi-tawl pawl hnakin mi-thau pawl dam sau thei\nKa hminpi (Joel)a si.\nA thu simmi hin midang a neh (inspirational) taktak a si.\nA thu simmi hi mipi tampi in kan theisual pang ṭheu. Annih hi ruundamnak lam hnakin, Khristian pitling cia hrangih thu simtu deuh a si. Pathian ih a kawhnak hi thlarau hlo kaihsuah lam hnakin, Khristian pitling dingih cawmtu dingah a si ti sehla a fiangbik ding.Na thuhla na run tar ih nan thiam tuk!!!


Ye-U Tiva Ah Ruak An Sar Lala, Ruak 100 Lenglo An Sar Zo – Meifar\nYe-U Tiva Ah Ruak An Sar Lala, Ruak 100 Lenglo An Sar Zo\nSagaing, Shwebo District, Ye-U tiva ah mithi ruak an sar rero thu tualsung mibawmtu pawlkom in media hnenah an sim thei. Ṭhenkhat ruang cu an innsang pawlin an va la ih an phum, ṭhenkhat cu latu an nei lo ruangah mibawmtu pawlkom in an phum.\nMithi ruak tam sawn cu mi kuttuar ih thi ti an taksa hliamhma ihsin a theihtheih. Tualsung mibawmtu pawlkom in, “Mithi ruak hi a burpi in asilo, nikhat ah ruak pakhat / pahnih tla a si. Ruak 3 kan hmuh caan khal aum, an zuk khal kan tarlang paih nawn lo.\nTidai a tam ruangah harsa zetin kan thiarsuak ṭheu, ralhrang in thuneihnak an lak hnu thla 7 sungah mithi ruak 100 lenglo kan sar zo tin ka ngakhum” a ti. April thla sung lawngah mithi ruak an sar tam zet.\nApril thla sung lawngah mithi ruak 12 an sar zo. Mithi ruak ṭhenkhat cu kiangkap khuami an si, dalan le theihlo mi pawl an si. Ye-U tiva kiangkap ah ralhrang le tualsung mipi ralkap pawl an kapaw ringring.\nDelhi Ah Mizo Tleirawl Cu Misual Kut Ihsin A Tlansuak Thei\nAn Doawknak Ah PDF 5 An Thi, Ralhrang 10 An Thi


Ramsa tinkim ih Bawinu Maria | Radio Veritas Asia\nRamsa tinkim ih Bawinu Maria\nBawinu Maria cu Bawi Jesuh duhdawt nak thawn a kilhim tu nu asiih, a tu ah nat nak hma thawn a khat mi leilungpi cu nu ih duhdawt nak le thinlung sungih tuar mi nat nak pawl a kilhim. Fapa cu thinglamta ih tuar nak vekih nat a tuar rero tu mi harsa farah pawl le an thil tuah mi ruangih a siat mi leipar ih ramsa pawl zaten hrangah nat nak a tuar.\nBawinu ih dinhmun cu a thleng aw thluh ih, Bawinu cu fapa thawn vancung ah a um ih, rannung pawl in a mawi nak an thangthat. Bawinu cu thuphuan sungih lang ter mi ni thuam hruk in, thlapi pal in a lu parah arsi 12 a um mi Siangpahrang lukhuh a khum tu a si (Thuphuan 12:1). Bawinu vancungah hruaiso a siih, Bawinu cu ramsa tinkim ih nu le Bawinu a si.\nThih nak ihsin a tho sal tu Bawi Jesuh thawn sersiam mi thenkhat cu a famkim mi mawinak ah a cang. Bawinu cu Bawi Jesuh ih nunlai ih a cang mi zaten a thinlung sungah khum in a ruat (Lk 2:19,51) . A tu ah cun a mah cu ziangtinkim ih san a thei. Curuangah kanmah pawl cu hi leitlun dinhmun cu Bawinu ih ngah mi hmuh ton mi pawl thawn zoh thei dingah Bawinu hnen ah bawm nak dil a theih a si.\nA mawi mi innsang ah Bawi jesuh le Bawinu kiangah pa Joseph a um. St. Joseph cu a zangfah na pek awk nak le hnatuannak in Bawi Jesuh le Bawinu kha thaten a cawm ih, anmah pawl cu a tha lo mi Siangpahrang Herod ih thil tha lo tuahnak in a kilhim ih Ezipt ram ah a hruai.\nBible cathianghlim in St. Joseph cu mi tlaitluang, dam cak ih hnatuan zuam tiin an lang ter. St. Joseph ih nunnakah thatnak khal hmuh asi. That nak cu thazang mal pawl ih hminsin nak siloin, a cak ngaingai mi, dinhmun a phunphung ah felfai ten thei thiam tu, zangfah nak thawn khat in a tul mi bom nak pe dingah man cia ih a um nak a lang ter.\nCuruangah kawhhran cu St. Joseph hnen leilungpi ih Khristian kawhhan kilkhawitu Mithianghlim tiin an hminsin. St. Joseph cu kiangkap ziangtin kilkhawi ding thu a zirh. Kanmah pawl thazet in hnatuan dingah, Pathian kanmah pawl kilkhawi dingah tuanvo a pek mi leilungpi cu ziangtin duh dawt nak thawn kilkhawi ding thu a zirh.\nKiangkap, sumdawn nak, nunphung lam ih kiangkap fimnak. (Dec 2, 2021)\nSersiam mi thil pawl cu Pathian ih thluasuah pawl kha minung hnenih keng tu pawl an si.\nLeilung hnawng (cirhti suah) nak hmun pawl cozah pek nak parah Srilanka Catholic Pawlpi in dokalh (November 11, 2021)\nPope Francis le a dang Khristian hotu pawl komaw in ‘leilungpi humhim dingah’ hmaisabiknak thuthan an suah. September 7, 2021


Sex In Ca Zir Ti Buai Lo - Chinland Today Media\nAugust 17, 2010 8:07 am·4 comments\nLOS ANGELES – Kan rampi ah nupasualnak a karh vivo ruangah nungcangtha hmuh ding an mal vivo tiih an relnak le nulepa in an fate nupasualnak an tuah theu ruang ah an cazirnaklam ih tlakniam lam an pan vivo an zum thu ah US mifimthiampawl cun zingzawinak an nei.\nNulepa hrang ih thuthangtha pakhat a um mi cu tleirawl nulepa sualnak an tuah ruangah an tlawng cazirnak ah an thiamlo phah lo tiah an hmu suak. Kan dung naite ahkhan Atlanta ah American Sociological Association pawlin meeting an nei ih cunah tleirawl nunphung zohfelnak an nei.\nZingzawitupawlcun ca zirlai ih nulepa sualnak tuah, fala tlangval neipawl hi neilopawl hnakcun an thiamsawn tiah an hmu. Kan dung kum ih tlawngta thusuhnak an neihnak ahcun zatek za ah 14 zatek cun fala pakhat lawng mipa pakhat lawng an khop lo ih partin lawr in an kop tiah an sim. Asinan an cazirnak cu a tibuai hrimhrimlo tiah an sim bet.\n(Visited 1,031 times, 4 visits today)\non August 17, 2010 at 5:59 pm\nHmm, a va mak ve. Cucu kan ram ih thluntlak maw tlak lo lehlam. US pawl nuphung hi cu a dang tukih, kan lam thaw cun a bangawk lonak tampi a um ka ring. Kan lam ahcun, nupa sualnak cun ziang vek a cang cu ka thei lo nan, ngaih zawng an neih cu a thluak cu a siat bet lonan, an thinlung hmuitin (concentration) cu a ti dang lam tlangpiih, abiktakin, minu (female) pawl tlacun a ca lam an neh lo phah theu tlangpi in ka hmu. Nan hmuh dan teh a dang ve maw ziang henha.\non August 26, 2010 at 3:34 am\nHeeehee… Ngaihzawng ih buai rero pawl ca an thiam tuk ti khal a um dah lo. Zo si 1, 2 or 3 ngah threu ti kha vun ruat ve hnik uh! Mi banglo deuh.. cum ce lo deuh pawl hi an thiam thei sawn kan ti ding ha! Capoh @@\nUS ih Sociologist le Psychologist za te khin zum ding an si kher lo. An sponsor tu ih zir ih rak research ve mei mei tla an tam zet. Eg. Gay marriage research tu 1 khal khan Gay pawl fa hi nupa pangai fa ai in an fim duh a ti zo kha.\non August 26, 2010 at 7:30 am\nBiaka, na sim mi hi a tlun ih tarlang mi hnakin a dik sawn ding a bang. Na rak thei hle a si.\non December 12, 2011 at 10:52 am\nSex hman kha cu xumtu kansi bangin a thalo law2 mi asi ko.. Asinan ngaihzawng neih men2 cun kei ka cazir in ti buailo nasa.. Ngaihzawng nei ruangi ca thiamlo phah cu mi tlaktlailo deuh ansi kazum. Nuam can ah nuamding , cun cazoh canah thinlung zate thawn zohsal ding.. Ca lawng2 asun azan in zoh awla na thluak in hna atuan tha thei lo ding..\nLeave a Reply to Biaka\tCancel reply


Chin miphun cawisang in CNLD vote aw | Falam Online Media\nSeptember 29, 2020 September 30, 2020 Ni Hnem Sung\t0 Comments\nPRINCIPLE Ṭha A Nei Mi POLITICS HRUAITU\nUS rampi President ah kawhhran upa an rak hrilsual ruangah vânza an rak tham dah. Kan President Nixon hin in bum ti an theih cinah cun US mipi cu an thin a na tuk ih, an president dingah mibumhmang lo, midik le hminsiatnak nei dah lo an rak hawl ciamco ta, cutikah an saduhthah vekih hminsiatnak nei dah lo kawhhran upa pakhat cu rampi President ah an rak hril.\nAmahlawngte, President ih an hril mi kawhhran upa cu hminsiatnak nei dah lo le mifim, midik cathiam sangzet a si ko nan politics thiam lo, politics lamih PRINCIPLE nei lo a rak si ruangah an rampi fehdan cun mu le mal a nei thei nawn lo ih, cutin US mipi cu mangbangin an rak rûm ih thil ziangkim hi a rak hnawk thluh.\nUS President Dwight D Eisenhower, Franklin Roosevelt, John F. Kannedy le Bill Clinton tipawl kha nunau thawi hminse zet an rak si hai nan ram mipi in an bulpak sualnak an rak zohsak hai lo ih. kan President hin ṭhansonak lamzin in zawhpi maw? President mawhphurhnak a phur thei maw? a hnaṭuan tlin thei maw? ram mipi a duhdawt maw? ti lampangin an tah hai a si.\nMifim hminthang President John F. Kennedy le Hillary Clinton pasal Bill Clinton tla kha cu President an ṭuan lai rori ih fala thawi cângsual le hminse zet an rak si kha. Hmansela US mipi hin an sualnak lam an zohsak hai lo; an PRINCIPLE an zohsaksawn a si kha. Donald Trump tla hi cu rel tam ṭul loin nunau lamih a rak hminsiat tamzia kan theih cio mi a si. Pathian ih political leader a hrildan hi mangbangza a si.\nPathian hin ṭul a ti ah cun milem betu Persia siangpahrang Cyrus kha hriak a thih mai ih, cutin a mi Judahpawl kha Babulon sal ihsi zalenak petu ah Cyrus kha a rak hmang mai a si. Bible kan siar asile Pathian hi a sersiammi milai, miphun pawl hnenah siseh zumlotu siangpahrang pawl hnen khalah a RAWLH-AW thluh ih, ro a rel camcin ti kan hmu thei.\nDonald Trump hi hivekin nunau lamih hminsiatnak neitam rak si hman sehla President a ṭuan cinah cun Pathian mithmai zohten a nung ve thlang ih, cutin Pathian in nehnak a pe nasa tuk thlang. US President zohmanih an rak tuah ngam dah lo mi a foreign policy: Israel leh Arab ram UAE le Bahrain thawi remnak thuthlung a tuahter thei tla hi leitlunpi in manbangza thil mak a ti a si hi. Tulukin a kiangkap rampawl tifinriat lawn thluh a tum nan pu Trump lawngin a run ngam hai.\nLeitlun ralpi 2 laiah German cun British tikulh laksak an tum thlang; cutikah ralṭha zetih German dotu an ṭul lai takah British Prime Minister Neville Chamberlain cu a thinphangin a khur thlang; hi pa hin Hitler hnenah remnak (appeasement) a thupten a rak tuahpi thlang. Cutikah British hruaitupawl cun an Prime Minister cu duh nawn loin an HLAWN ih, an RAM LE MIPHUN RUNSUAH DUHTU Winston Churchill kha Prime Minister ah an ret lohli a si kha.\nCNLD hruaitupawl hi hminsiatnak nei dah khal an um ding, mi hrek cu hmin ṭha khal an si ding. Pathian ih political leader a hrildan hi mangbangza a si. Curuangah ram le miphun in vansanglamnak (Moral crisis) rapthlak a tawn tikah Pathian hin a sersiam mi milai, miphun hi runsuah a duh tikah cun mi fim le mi ralṭha, RAM LE MIPHUN CAWISANG A DUHTU siseh milem bia Cyrus vek khal a hril mai a si; PATHIAN CUN AN SUALNAK IHSIN A TAH VE HAI LO.\nCNLD ah vote awla, Chin miphun CAWISANG aw.\nChin miphun kut ah thuneihnak um seh\n← Ni 3 sungah Covid 19 ruang ih MiThi 82 um nak san Sim Fiang\nThawngtlak Tlan UDP party Chairman U Kyaw Myint thuhla ah Cozahpi in Zingzoinak nei →\nKalaymyo ah Oxygen khawpkham a um lo nak san cu hitin a rak si ziar\nJuly 23, 2021 July 23, 2021 Ni Hnem Sung 0


Haiti Linghnin Hngilhlonak - Chinland Today Media\nHaiti Linghnin Hngilhlonak\nJanuary 14, 2013 7:54 am·0 comments\nPORT-AU-PRINCE : Hati mipi pawl in kan hmailam ah linghning rapthlak a rathleng ding ti an ruahlo lai ah le, nu le pa, unau, sungkhat, rualpi le mai rampi mi tamtak in thihnak an tuar ding ti an theihlo lai ah, 2010, January 10 ni ah an ram ih siatnak thlentu bik linghnin cu 7.0 mw ih cak in a ra thleng asi. Cui an ramsiatnak tuar can cu kumtin an January 12 ah an tuah ringring ih, tuikum khal ah cui an siat ton can cu theihhneilhlonak ah an tuah leh.\nMi tamtak an phumnak hmun ah cun feh in, thinglamtah tuahmi cu an va phun ih, cutawk ah Haiti President Michel Martelly cun thucah simnak a neihnak ah, “Kan ram ih siat kan tonnak hi ziangtik hman ah kan hngilh lo ding. Kut kai aw ih kan umtlanglai pawl cu thinlung mitthlam ah an cam ringring. Kut kai aw in kan ram ih thilthleng kan thei ringring” ti in mitthli hal phah in asim.\nCutawk ah, Haiti ram thawn pehpar ih UN special envoy tuanvo an pek mi, US presedent hlun Bill Clinton khal in a telpi ve ih, thucah simnak a nei ve. “Haiti in siatnak a tuar hnu ih thupi bik cu, kan thinlung sungah kan sungkhat unau le rualpi cu an cam ko ding nan, hi siat tonnak cu dunglam ah ret in Haiti ram ziangtin a thangso ding timi ruah a tul asi.\nTu ah zoh sehla hi ramsung ah thansohnak tampi kan hmu zo. Cuvek in hmailam khal ah, intha le lotha din vivo nak ah, thlaici cinnak lam ah le ziangtinkim ah theihtawp suah in tan kan lak a tul asi” ti in mi fawrfialnak a nei. European Union cun, Haiti hranga ah pound 30.5 million a pek zo thu 12.1.2012 sun ah an sim.


Mizoram ih Chin pa thih thu ah Chinram Cozah vuihraamtu an tam | Falam Online Media\nMizoram ih Chin pa thih thu ah Chinram Cozah vuihraamtu an tam\nMizoram, Sangau khua, Lo Thlaam pakhat ih miruak sarmi Chinpa thih thu ah mipi lamin sawiselnak a phunphun a suak ih Chinram cozah, Chin Human rights pawlkom le NGO tiang an hraam a si.\nMithi tu hi Kalay Myo, Tayakone khuami Pu Kio Tum nau Dar Hei fapa KyawKyaw a si ih Mizoram, Sangau khua ah a umum ṭuan ih khawsa a si.\n26/12/2020, zaanlam nazi 5 luan hrawng ah a umnak innteek te pafathum thawn YLA Sangau-1 Branch ih nga kai kham mi Tiva ah nga kai bomb an puah.\nZaan thim hnu ah YLA Sangau-1 Branch ṭuanvonei pawl cun bomb puak awn a suak nak lam pan in zingzoinak an va nei tikah Tikap Lo Thlaam ih rak um KyawKyaw cu an va hmu.\nBomb, Dynamo, Lenkhang zar, Nga kai/thatnak sivai tvk hmansianlonak Tiva a si vekin YLA ṭuanvonei pawl cun bomb puah awn an theimi cungcang sutfiangnak an nei.\nYLA lam ih simfiahnak caphek an suahmi vek a si le KyawKyaw hin thusutmi ṭhiṭhain a sim duhlo ruangah YLA ṭuanvonei pawl in mauphek thawn voihnih-thum ciar kan vuk ti a si.\nCuih caphek ahcun “Nga kai bomb kan puah” ti`n Kyawkyaw in a phuangaw hnu ah kan tlun san ti`n an tarlang.\nYoung Lai Association Sub-Headquarters:Sangau ih simfiahnak ca suah mi\nKyawKyaw hi a taksa nuamsamlo ruangah a innteek te rualah inn lam tlung loin Lo Thlaam ah a tangta mi a si ih a thaizing ah a umnak innteek pa` fa le in an tantanak Lo Thlaam ah thi cia in a ruak an sar a si.\nKyawKyaw thih thu ah hin hmuhdan phunphun a suak ih YLA lam cun kan mai` kut in a thi mi a si lo tiah mipi hmai ah an kut an kholh fai.\n“Napin kan thawi lo. Nuamsam loin a um cia ih kan tlun zik khal ah tlun kan sawm nan khua lam ih tlun a peih lo. A khua sik tuk ruangah a it ih kan tlun zikte ah puan khal kan thuah ta. Lung lam damlonak ruangah a thi mi a si ih a sungte lam le YLA karlak khalah buainak zianghman a um lo. Rinhlehawknak zianghman a um lo” tiah YLA lam in simfiahnak an nei ih “KyawKyaw ruak khal cu kan mah YLA member vek rorin Thlaan kan tuah sak ih kan vui liam a si” tiah an tarlang.\nYLA lam cun, cutin, siattong innsang lam ih lungkimnak thawn KyawKyaw ruak vui liam vekin an tarlang nan KyawKyaw tei` innsang in an lungkim lo thu social media ah an tarlang.\nKyawKyaw hringtu nu cun “Kei hi Kyaw Kyaw hringtu a nu taktak ka si. Kyaw Kyaw a thih ni ah Sangau khawlal le an mino president ka phone ih ‘a ruak rak phum hrimhrim hlah uh. Saiha ah fehpi uh’ tiah ka timi cu an duh hrimhrim lo. Cutiasile ‘Tipi tiang phur uhla kanmah in kan ra phur mai ding’ tiah kan ti nan, an duh cuang lo. Curuangah kan lungkim lopi in an phunmi hi hringtu a nu ka sinak in ka riah a se tukih ka diriam thei hrimhrim lo a si” a ti.\nYLA lam in “KyawKyaw thih thu ah Lai media pawl in kan mah kut tuar ih thimi vekin an tarlang. Cumi kha thuphan hlir a si ruangah online ih ngan mi ca pawl kha in hlon sak lohli uh” tiah ca an suah ih “thudik kan sim hnu khal ih rinhlehnak neitu an um pang a si le KyawKyaw ruak khal cu post-mortem tuah kan ngam” tiah an tarlang.\nSangau khua, YLA ih suahmi simfiahnak thuthawn pehpar in mithi tu KyawKyaw farnu Len Zing Zathang khalin a lungkimlonak a ṭongsuak ih, a mah cun “Ka tapa cu zangfah lainatnak nei loin nan thawi, nan vuak ih a thih phah. Minung siloin ramsa vek rori nan si. Cumi hnuah Kyaw Kyaw cu Sangau khua YLA ih thah a silo tiah ca nan suah bet. Ka ṭapa thih thu ah kuttuar a silo ti cu zomaw rel ngam? a umnak pa maw? a thih laiah a hmu mawsi?\n“Nan duhduh in thu nan thleng rero men. Nan velh nan vuak hnuah amah lawng Thlaam ah nan tan cu a thih san ziangtin nan thei ding? Nikhat hnu nikhat nan thu nan thleng nan, ka ṭapa cu vuak ih thi cu a si. Thutawi tein cemralter men nan tum cu minung ciocio kan si. Ziangtin velh,vuak that a silo nan tithei” tiah ca a thlah a si.\nCutitiang, siatton innsang lam in an lungawilonak an lang ter nan Chinram cozah le Chinram ih rinsantlak NGO pawl ih hmalak tumnak a um lo tiah mipi lam in an vuihraam.\nMipi lamin sawiselnak tamzet a suakmi lak ah Chin upa rinsantlak PU L B Khum Mapuia ih auaw cu a tanglam ah kan run tarlang a si.\nSangau YLA le Chin pa Thihnak Thu:\nSangau YLA in Chin pa an thawithat mawsi? Silole a mai damlonak ih thi saw? Bawmtu le runtu neilo in ziangtiang kan tuar lai ding? Acozah dinglai Party an cangvai keimaw? Miphun duhdawttu party teh theilobang in an relh hlo mending saw? Kan NGO cak zetzet pawl in teh “Aw” an suahngam kei maw?\nChin mi pawl in kan unau naibik tiah Mizoram sungah ei le in hawlin minung tampi kan lut-suak. Anmah vek mi fel le tha tampi kan um ve. Asinan mi thalo le acozah duhlo thil tuah khal bo lo. Ziangvek a sikhale acozah duhlo zawngih nung cu an ram daan vekin acozah ih lairelsak ding a siko. Asinan a let a lingin NGO phunphun kutthlak ruangah Chin mi ziangmawzat ih nunnak a liam zo.\nTuih thi hi ‘Sagaing Region’ ih Chin pa a siruangah S-CAM le Chin state CM siseh NGO le mipi khalih dinpi ding a silai ah thawmvang suahngam an ummaw? “Arte thih” ih kan liam men theu hi thin a va na duahdo em. Hmailamah kanmah, kan unau, kan rualtha le kan miphun an thi lai ding (Tuvekih kan um men a sile).\nMizoram sungih Chin mi kuttuar kan thih ih an simdan tlangpi pawl cu:\n1.Sangkate ihsin a dawp ih a thi\n2.Kham-hraap ah a dawp ih a thi\n3.Kan hmuai liamlo ih cuvial\nSangau YLA President ih simdanvek a sile “Minung pa 6 in vei 2/3 cio kan thawi. Nunnak tiang ih poi ding cu a silo” tiah simnak a nei. Asinan “Mithi tong theilo cu duh duh ih puh le sim a theih” sisi tiah mipi cun YLA President ih simmi an zumlo lawlaw.\nKhatlam zawng ahcun kan thawithat a sihmanah hnuthlurtu Myanmar acozah lubaan an cangvai cuang lo ding. Myanmar minung cu mi aa le mi fahrah tete an siih ziang pipa an tithei cuang zik lo. Chin mi sung ihsin Pawlkom cangvai thei/ngam an um zik lo tihi an theituk a bang, hmuhsuam tlak in kan um mawsi? Sangau YLA in kut an thlakhnu a thaizingah thi cia in thlamah a ruak sar a si. Mithi ih nu khal in Palik theihter in post-mortem tuahsak dingah YLA president a cah. Cumi an titheilo pang a sile “Ramri tiang in phurhsak uhla hilam ihsin kanmah in kan lak ding” tiah a tibet. Asinan palik le sizung lamih cekfel umlo in an phum daih. Pakhat tete in maw kuttuar ih kan cem vivo lai ding???\nSiarbet : Mizoram ih hnaṭuan Chinmi thih thu ah YLA lam in simfiahnak an nei\n← Mizoram ih hnaṭuan Chinmi thih thu ah YLA lam in simfiahnak an nei\n2021 : Khawi ram in Kumthar an hmang hmaisabik ih zo a netabik? →\nKaihkhih tuar mi 3 luatnak hrangah Pastor pawl cangvai rero


Khuabawi Hlun An That Ruangah Khuabawi Ihsin A Bang Ve – Meifar\nKhuabawi Hlun An That Ruangah Khuabawi Ihsin A Bang Ve\nJune 6, 2021 admin Myanmar 0\nKachin State, Mohnyin Township, Nan Mar khuabawi hlun Aye Min cu June 1 sunah zo ti theih loin an kap that. Aye Min cu ralkap lamtang USDP party member a si ih 2005-2012 sung khuabawi arak ṭuan.\nA thih hnu ni 3-nak ah khuabawi ṭuanlai Myo Yarzar in khuabawi ihsin a cawlh thu a phuang. Myo Yarzar cu mifel le miṭha zet a si ih National League for Democracy (NLD) cozah laiah khuabawi arak ṭuan, cun ralkap in thuneihnak an lak hnu khalah khuabawi cu a ṭuan bet vivo.\nTulai Myanmar ramsung ah ralkap kuthnuai ih khuabawi ṭuanlai pawl an that rero ruangah Myo Yarzar in khuabawi ihsin a cawlh thu a rel.\nMyo Yarzar in “Khuabawi pawl an that rero zo, innsang nei ka si ruangah ka thinphang. Ka cawlhnak san pakhat khal a si, ka mipi pawl thilṭha lo an tuah ding ka duh lo. Mipi lamah ka um, mipi in ralkap uknak an duh lo. Mipi duhnak cu kan thlun ve a ṭul, mipi duhlomi uktu hnuaiah hna ka ṭuan thei nawn lo” a ti.\nMyo Yarzar cu mipi ih an duhzet mi khuabawi a si, amah lawngin Nan Mar ramsung ah veng 5 ih lal a ṭuan, a lal ṭuannak veng pawl cu Shanzu, Myoma Yan Aung, Nam Thaya, Chaung Tar le Nyaunggon pawl a si.\nKhuasung mi pakhat in “Misual a si lo, mipi khalin an hua lo. Mipi hrangah hna a ṭuan ringring, Covid-19 thlisia hrang lai khalah volunteer in damlo pawl arak kilkhawi rero zo. Myo Yarzar cu a sen le a hring khal a si lo” a ti. A sen le a hring a timi cu NLD le USDP a ti duhnak a si, asinan tulai khuabawi pawl an that rero ruangah arak hnukdawt aw cia.\nRalkap In Mi Bike Mawng Men An Kap Ih A Dunglam Ih To An Kap That, A Tla


Minung 800,000 Thattu Ralbawi – Meifar\nMinung 800,000 Thattu Ralbawi\nSeptember 28, 2021 admin Leitlun 0\nKum 80 mi Théoneste Bagosora cu 1994 kum ah Africa, Rwanda ram ih ralkap pawl hotu a si. An ramsung ih um Tutsi timi tlangpar miphun pawl cu ti cimit tum in arak that ciamco.\nMeithal, nam le tursia in a that ih minung 800,000 hrawng a that, Théoneste Bagosora cu himi tualthatnak ih hnarkaitu bik ti a si. Amah sirhsan in zuknung khal an tuah rero zo, April 6, 1994 kum ah an ram president cu meeting nei dingin vanzam thawn a poksuak.\nAn vanzam cu bomb/pukpi in veihnih an kap ih a puakdarh thluh, vanzam sungih um zaten an thi thluh. Cumi hnu ihsin Tutsi miphun pawl cu that thluh tum in an cangvai, an ramsung cu a buai zet ih PLEPF pawlin an ram thuneihnak cu an lonsak thei.\nCumi hnu ihsin Théoneste Bagosora cu ramdang ah a tlan, a tualthatnak cu leitlun huap rorelnak ah taza an cuai ih kai dingin an hawl rero hnu kum 2-nak ah an kai ngah ih Mali thawnginn sungah an khum. Damsung thawngtla ding ti a si nan 2011 ah kum 35 tiang thawngtla dingin an ṭhumsal, kum 89 a kim ah thawnginn ihsin a suak ding ti a si. Asinan thinlam damlonak a nei ih Mali siizung ah reipi an tuamhlawm rero hnu September 25, 2021 ah leitlun a suahsan (a thi).\nSibawi Fel Le Tlawmngai\nMin Aung Hlaing Cu Kachin, Puta-O Ah A Feh Tumsal, Puta-O-PDF Pawl Khal Raldo Dingin An Mancia Thepthep


Hnamtenau Pawl le State Budget II - Chinland Today Media\nAugust 13, 2012 6:02 am·0 comments\nBurma Ram Feh Dan Ding Part XXXII\nLeilugtlun ah hin ram pakhat le pakhat khal sum le pai cuhaw i buai a si theu ih, cutih vek in ram pakhat sung khal ah state pakhat le pakhat maw, state acozah le central a cozah maw khal cu sum cuh aw i buai ring ring a si.\nKan nih Burma ram sawh cu kan theih tlang vek in centralization ram a rak si i tlun ah ethnic Burman (Kawl) pawl ih duhtawk i in hruai nak ram a si i, Tiangyinta pawl (hnamtenau) pawl cu thuneih nak khal kan nei mal i, budget sum khal kan co mal theu.\nA cang le Tlangpar mi kan ti aw i,kan nih pawl mipi hi 33 percent kan si i, kan ram kauh zawng ah cun 50 percent tlun kan si. Cutizat in kan um nak a kau in mi khal kan tam ko nan central i si kan comi kan budget cu amal nasa ke. Ziang zat kan co ti cu ka thei cek ci lo. Thei thei ding in kha lai i central a cozah pawl khan an tuah duh lo.\n1969 i Institute of Economic college, Rangoon i ka kai lai ah vawi khat cu khalai i Institute of Education i rector (chancellor) pa, a cozah party lam ah central committee member si ban in college luyechun (out standing student) si zo pawl kha meeting ah in ko. Cutawk ah cun kei in Taingyinta pawl hi minung khal ah 33% lai kan si nan budget ah cun 10% hman kan co ka ring lo ka ti.Anih in i san ngaihnak cu a thei cuang lovi, mithiam pawl ka rawn kei ka lo sim leh ding tiin meeting ah cun i tiam. I sim leh cuang ta lo.\nRam pakhat sung ah miphun phun khat lawng an um khal le,phun dang dang an um khal le an cuhawk bik cu political power le economic power a si theu.Tui tum ah economic power thu kan ngan i, himi thu ah India in ziang tin ha a tuah ti run ngan bang seh la.\nIndia ram hi Burma hnak cun per capita income zawng khal in a lian tuk nan leitlun level ah cun ram farah ah a tel lai.Cuti cing in India cun hnamte nau pawl a ngaihsak nasa. Mizoram i ka um lai a hmaia lam ah khan India central a cozah in Mizoram hi hi tivek in a bom tam thei ring ring lo ding an rak ti ve theu.A si nan hotu pakhat thung cun ramri i um a si ruang ah a bom tam ring ring ding a ti. Cutivek in Union Territory an si hnu kum 40 hnu le state an si hnu kum 27 hnu khal ah Mizoram cu sum tam zet zet in a vur theu. Mizoram lawng a si lo, Nagaland, Manipur, Arunachal Pradesh, Sikkim le Jammu and Kashmir pawl hi mi pakhat ciar i sum an ngah dan ah India ram ah a sang bik an si theu.\nHimi ka ngan nak ah Burma khal democracy ngai ngai kan si cun Chin state ( farah bik i ruat mi ) hi in duhsak cuang ding i, cutik ah cun Sagiang Tiang Kalemyo disctrict i um Laimi hnak in Falam peng i um pawl in pakhat hrang ciar i siar in sum kan ngah tam cuang ding ka rak ti. Democracy ngai ngai kan si cun tlang parmi pawl i dinhmun a tha phah ding tiin beisei cio seh la.\nKan Ram Umdan le Falam\nTITANIC Lawng Pil Nak Thuthup


Hlasakthiam Benjamin Sum Ih Hla Thar Zohtu Million A Kim – Vapual Auaw\nMay 29, 2021 vapual auaw Milar Thuthang 0\nHlasakthiam Benjamin Sum ih hla thar “Chhingmit In Biahthu Kan Hlan” timi Offial Lyric Video cu tuini May 29 ah zohtu one million a kim thei. Youtube ah lai hla siseh ,mizo hla khal One Million view nei thei cu lungawiza ngaingai a si ih one Million view nei ding cun hla tha, mipi duh tlunah mipi duhmi hlasakthiam sikhal a tul.\nBenjamin Sum cun “Chhingmit In Biahthu Kan Hlan” timi Offial Lyric Video cu may 18 ah youtube ah a retih ni 12 kimnak tuini may 29 ah one million view kim thei a si. Covid 19 natnak ruangah Official Music Video an suah thei hrih lo ih remcang ah tawlrel peh ding a si.\nBen Ben cun Mizoram ih a tuahmi hla ziangkim Myanmar raltlan bomnak hrang a thawh ding thu mipi an rak theihter zo ih ,Myanmar raltlan le Chin raltlan bomnak khal a rak pe rero zo. Ting 60 cu Myanmar raltlan hrang a kuat zo ih Rs.40000 lenglo khal Mizoram ih Chin raltlan bawmtu pawlkom hnenah a rak pe zo. “Chhingmit In Biahthu Kan Hlan” timi hmangih a ngahmi sumpai khal raltlan/harsa bomnak hrang tuahmi a si.\nHitin hlasakthiam Benjamin Sum cun Youtube ah million view hla fing 3 a nei zo ih “Hobak Eainka Kaung malay, Chhailai Di Lenna le Chhingmit In Biahthu Kan Hlan” timi pawl an si. Ben Ben ih hla thar “Chhingmit In Biahthu Kan Hlan” timi cu Mizoram mipi tlunah Mizoram milar pawl khal ih duh tukmi a si ih harsa bomnak hrang tuahmi ah zohtu million a kim thei cu kan lungawipi ngaingai a si.


Falam Pawl Ih “Pu” - Chinland Today Media\nMarch 23, 2014 1:45 pm·1 comment\nZovek miphun khalin biakawk dan, pawlkomawk dan, rawl ei dan, hnipuan hruhdan ti pawl mah le cin dan an nei cio. Cumi lakah Falam pawl ih an cin le dan lakih ka uar zet mi cu “Pu” tiih an kawhawk mi awkam te a si.\nKum reinawn, Falam khawpi sung ih ṭhanglian ngaingai mi thawn pawlkom aw tuk lemloin ka um. India ram lamah Falam, Hakha, Tedim, Mindat, Matupi pengdang pawl thawn kan tlangleng tlang khawm ih kan ṭong hman mi le kan um tlanlen zia khal a rak cawhpolh aw thluh.\nInternet san kan thleng ih cutin mail in siseh facebook, social network phunphun in rualpi tete, nauhak laiih rualṭha tete thawn kan sar aw vivo. Internet zar kan rak co ve. Cutin rualpi hlun, nauhak laiih rualṭha pawl thaw cun pawlkomawknak le biakawknak kan nei ṭheu. Cawhpolh tuk ih karak ṭongnak a rei ruangah a can ahcun ka rel mi tla an rak theithiam cuca lo ih hnihsuak ah a cangzik te ṭheu. Chin mi pawl cu ṭong lamah kan lian ih kan lennak lawngte kan hmangthiam deuh hrihlo.\nFalam mino pawl kawmawknak ih danglam zet pakhat cu thuhla picang le thungai thurel ding ah, capoh thunuam rel hmaisa in pakhat le pakhat soiawk hi an titi kamkeunak a si ṭheu. Hi hi Falam mino pawl ih thin lungthiang zia tilangtu le minuamaw paih mi an sinak tilangtu a si in ka thei.\nNu le Pa, u le nau pawl kawhawknak ahcun danglam cu a um hlei cuanglo. Nu lam ih pa, pa lam ih nu le pa, nu ih nau le pawl khal Falam pengpi ih kawhdan kelten, pite, pute, pu, pi, ni, rang, mo.. tvp in an hmang ve thluh ko.\nAsinan rualṭha ngaingai le kawmngaih capoh, hnihsuah saipi, soiawkngam cin ih an ngaihmi pawl an kawh dan lawngte cu pengdang pawl leh midang pawl ih kawhawknak vek siloin a hleice in cuangmuar zetin “Pu” timi ṭongfang te an hmang.\nHi cafang hin a kotu in a kawhmi parih a lainatnak le a komngaihnak a tilang a si. Ṭahtimnak ah rual le pawl tiih an hmannak asiahcun Falam mino, Falam peng sungsuak sitho siin rualpi pawl le hmelthei komngaihmi pawl relnak lam a khih hmuh. Pu le pawl ti ṭongfang an hman veten rualpi menlawng silo, komngaih aw ngaingai mi, nitin rak tlangleng tlang dah, thuhla rak hlawmaw ringring ṭheu mi, laicinawknak neicuang silo ih sungkhatawknak an relnak a si ti a khih hmuh a si.\nFalam khawsungsuak, ṭhanglian mino tete pawl ih lungput hi Falam peng dang ih um pawl thawn tampi a rak tan aw. Ka hnak I do zet tu le ka helhkam zet ṭheu mi lakah Falam pengṭhen unau dang pawl ih Falam khawpi tlaihsannak an neih maltuk vek ih a lang ṭheu mi hi a si. Lairawn ih a ṭhanglian mi mino, leng le val tampi ih uarmi khawpi, tlaihsanmi khawpi a si ding hi Falam khawpi ṭhansohnak dingih a thupi zet mi a si.\nFalam mino pawl ih ṭongfang tamzet, uar um mi le duhnung tete pawl lakah “Pu” timi te hin Falam khawpi ih ṭhanglian mino pawl ih duhdawtawknak le pakhat le pakhat lainatawknak, laicinawknak hi a lang ter a si.#\nE Bbenjamin says:\non March 23, 2014 at 4:48 pm\nKan ‘Pu’ ttongfang mawite kan hman vivo nak dingah\ncun Kan Ttong in kan kir/tonawk a ttul, kan ttongih kan\ntonawk cun kan lungrual vivo ding.


Ralhrang In Remdaihnak Meeting Ah NCA Hminkhentu Hriamkai (9) An Tel Men Thei Tin Thu An Phuang – Meifar\nRalhrang in ramsung remdaihnak hrangah meeting neih an tum ih tlangpar hriamkai pawl an sawm. Cutawk ah NCA hminkhentu pawlkom (9) cu meeting an ra kai men thei tin ralhrang aiawh ih thuphuangtu Zaw Min Tun in April 27 sun ah a phuang.\nNCA hminkhentu ah hriamkai pawlkom (10) an um ih zo pawlin meeting an kai men thei ti cu a phuang lo. NCA ih hminkhen lo hriamkai pawlkom (11) lak ihsin pawlkom (8) khal ralhrang pawlin an bia ih meeting an kai ve men thei’ a ti.\nRalhrang pawlin hitin thu an phuang nan tlangpar hriamkai pawlin nenhngetnak thu an suah hrih lo. NCA hminkhentu Karen ralkap KNU palai Pado Saw Taw Ni in, “Remdaihnak cu kaa ih rel a theih lo, remdaihnak um thei ding cun tuahnak in in hmuh hmaisat a ṭul.\nRemdaihnak um thei dingin lamzin in hmuh hmaisa lo ahcun zovek khal ra sehla kan cohlang lo ding” a ti. NCA hminkhen hrih lo UWSA၊ KIO၊ SSPP၊ TNLA၊ MNDAA၊ NDAA le AA khal ralhrang meeting an kai le kai lo ding theih a si hrih lo.\nRalhrang pawlin an meeting sawmnak cu April 9 ni khi nineta bik siin theihnak pesal dingin an ngankhum. Rampum huap NCA hmin rak khentu pawl cu Shan ralkap RCSS/SSA, Karen ralkap KNU, KNU/KNLA-PC, DKBA, PNLO, CNF, ABSDF, ALP, NMSP le LDU pawl an si.\nUniversity Christian Fellowship Thlacamnak Ah Ralbawi Picang A Telve


Kalay Pengkulh Pawl Cafang An Cin Mi le A Theipar An Zun Mi Kong Ah Lungretheih Nak Le Harsat Nak An Tong Hna – Chin 11 News\nKalay Pengkulh Pawl Cafang An Cin Mi le A Theipar An Zun Mi Kong Ah Lungretheih Nak Le Harsat Nak An Tong Hna\nKalay peng ah fang a suak that thei nawn lo ruangah lothlo pawl an beidong zet thlang\nKalay peng le Laitlang ah 2015 kum ti lian hnu Laitlang in ti put a mal suatsi ruangah fur ah tidai an khawpkham nawn lo.\nTidai a mal ruangah a ha-ha te’n tidai an pe aw ih cumi kar te ah lei an let ih fang an phun. Tidai tam lai ahcun lei let theh in tidai in zarh khat sung an ciah ih leilung a hmin ti in thuan in an hrut. Leilung a hmin tikah hrampi pawl an rak thi ih fang in tla a thatpi.\nHmansehla tu ah ni 2,1 men ah fang an phun ruangah hrampi an thi man lo ih leng ah leilung tla a hmin man lo. Cun fang an vun phun theh cun midang fang phun hrih lo pawl tidai an kian tikah tidai khum cu khal sehla tidai khum ding an neih lo ruangah a lak ah hrampi har an rak kho.\nHrampi har kho hi lo tuan pawl a zonzai tertu bik cu an si. Fang kung a din sungah vei 2 rori fang har phawi a tul. Hrampi thatnak si an hmang nan a tha hnem ngaingai lo ih hlawh sawm ih minung ih phawih a tha sawn. Lo eka 3,4 hi tum khat fang har phawi ter man ah ting 5 hrawng an cem ih tum 2 phawiter a tul. Fang har phawi lole fang kung hi an karh ding zat an karh thei lo ih fang suak a mal ter.\nCulawng si hrih lo. Leilung hmin lo ih fang an phun tik ah fang hi a tha thei ngaingai lo. Curuangah 2015 hlan ah kum khat ah dawm vei 1 maw vei 2 maw an vawrh a sile tu cun vei 3 tengteng dawm vawrh a tul. Dawm vawrh ah le a mal bik dawm phun 2 tal rawi an rawi theu. Cozah dawm lawng a sile leilung a siat thei si.\nCuruangah lothlo pa in a lo ah 2015 hlan ai tu ah a fang suak a tam hman ah a cemliam a tamtuk tikah a hrang ah bangman a tang mal sawn.\nFang ih dawm an hmanmi minung harhdamnak hrangah a tha lo zet ih tha naa tivek tla a suak ter tiah sibawi pawl in an ti.\nLaknak: Zalen-Chin Edition


Mipi 100 Leng Nih Palik Mawtaw An Suasam Ih Palik Pahnih An Thi – Onlinenungak\nMipi 100 Leng Nih Palik Mawtaw An Suasam Ih Palik Pahnih An Thi\nSagaing ramthen Depayin peng Fot Htan Taw khua kiangah palik mawtaw pakhat cu mipi 100 lenglo in an suasam hnuah palik 2 an thi ih hliamhma tuar bese zet dang an um tiah MRTV cun a than. MRTV cu ralkap neihmi ramsung TV thuthang a si ih mipi sual puhnak ah thildang thu ih palik thi thuhla cu mipi a puh sipei maw tiah mipi lamin thusuhnak a tam zet nan, Fot Htan Taw khawmi thuhla suh a si tikah palik le khua mipi an buai ngaingai thu le palik lam thi an um thu an rel ve.\nkhuami pakhat cun “Ralkap uknak duh loin lamzawh duhphorhnak nei mipi mawtaw tlun caan ah buainak thleng a si. Mithi palik pawl cu zinpi ah an um ih mipi rak tibuai an si. Buainak a suah ciamco hnu reilo ah palik le ralkap mawtaw tamzet cu khua ah an rasal ih mi 6 an kai. Inn pahnih an bauh siat ih a sung thilri tlunah fangfai dip khal an laksak a si,” tiah a ti.\nMipi tamsawn an diriam zetih mipi cangvaih a cu ,ralkap le palik khal tuar ve thlang ding an si tiah palik vel thattu khua mipi cu thazang an pe zetih hrekkhat cun palik thi 2 cu mipi kut tuar taktak an si pei maw? tiah thusuhnak an nei ve a si. vapualauaw


Malaysia ih Chin Hlasak Thiam Ciipi Awnmawi Khawvel ah Leng Thok - Chinland Today Media\nMalaysia ih Chin Hlasak Thiam Ciipi Awnmawi Khawvel ah Leng Thok\nOctober 21, 2015 2:13 am·0 comments\nMalaysia ih um Chin tlangval Salai Ciipi hi lunglen nei zet le awnmawi lam ih zuam zettu pakhat a si. A nauhak ihsin awnmawi lam ah thinlung rak pe-aw zettu a si. A hrangah awnmawi awn cu mawi danglam hleice in a thei ih, 2013 ihsin a lunglennak le khawruah harnak pawl cu a mahte lawng tuar nawn lo in mikip ih ngai theih dingin zaihla mawi ah a tuah suak.\nZing ihsin zanlam tiang hna a tuan theu ih inn a thlen veten a tingtang cu a lunglennak hnemtu ah hmang in cahbang loin hla a sak. Hla tamzet a phuahmi lak ihsin a rualpa Salai Sailass Van Bawi Run thawn 2014 ahkhan album pakhat an tuah suak. A hla phuahmi 9 lenglo lak ihsin “Lai Ram Hrangah” timi cu tuini tiangah a duhbik hrih lai.\nA rualpa MungLs in Malaysia ah studio a nei ih, a hla pawl tla a hnen ah an thun theu. Salai Ciipi ih nulepa sungkhat le rualpipawl cun a hmin ngai Salai Hrin Cii cu Salai Ciipi tiah kawh rem an ti sawn ruangah Ciipi tiah kawh a si ringring.\nSalai Ciipi hi Pa Mang Kiang Lo le Nu Thawng Hoi ih fapa a si. Ciipa hi Rallawn ah a suak ih 2004 ahkhan Angteng ah an thawn ih a tufang Malaysia ah a um.\nA hnuai ah a hla thenkhat pawl zoh ngai theih in a um:\nKa Lam Naite ah\nA thupte in\nExit Studio In Album 5 Tuah Suak Zo


A Hmaisabiknak Chin Got Talent Tuah Ding - Chinland Today Media\nA Hmaisabiknak Chin Got Talent Tuah Ding\nDecember 16, 2016 1:09 pm·0 comments\nA hmaisabiknak Chin Got Talent cu February 16-17, 2017 ah Falam khawpi ah tuah a si ding. Pakhatnak ngahtu in Myanmar Kyat 2000000, (tingkul) an co ding. Falam puaipi thawn Chin Got Talent hi a pehaw cih ding.\nChin Got Talent hi Lily Shoes Collection pawl ih hramtumnak an nei dingih tawlreltu ding cu ‘Mandalay Style BBQ an si tii Chinland Today Media in thu kan dong. Zohfeltu ding pawl hi Myanmar ramsung ih Chin mi kutzungthiam filor le mi cungcuang pawl an si ding tiin thuhla lengvak khal kan dong.\nPakhatnak ngahtu in MMK 2000000, pahnihnak in MMK1500000, pathumnak in MMK 1000000, palinak in MMK 500000 le a sang dottu mi pathum pawl hnenah MMK 30000 ciar pek an si ding.\nHimi hrang ih zuamawknak um ding mi pawl cu hlasak, laam, lemcang, hnihsuaksai pawl tel theih a si dingih himilo thiam filor cemi zuam duhtu cun tuanrel upa hnenah suhfel hmaisa ding a si. A tel duhtu hrangah January 15, 2017 hlanah hminpek felnak neih ding a si.\nHmin peknak ding pawl cu zuk ih tarlang mi pawl hnenah pek ding a si.\nChin’s Got Talent Winner Machhuana


THEIH DING TAMPI - Chinland Today Media\nJanuary 5, 2009 2:54 am·0 comments\nMifim na si ahcun na ttong suup aw. – Thufim 10:19\nCarek zungih hnattuantu pa in ka hmai ih a dingtu hnenah, “Tampi ka lungawi” a ti. Carek cazi Jon cun a tlarte’n kan dinnak hmun ah i rak hmu ih a ttongmi cu ka thei ding a zum. Ka caan a thlen tikah, “Jon na dam maw?” ti’n ka biak. Amah cu 1980 hrawngih phunsaang tlawng a kailai ah ka tlawngta a si dah.\n“Na hmai ih a dingtu hnen ih ka ttongmi kha na thei maw? Tampi ka lung a awi ka ti kha” tiah Jon cun i sut. I suh duhmi thei ngah lo ka bangih i simfiang. “In zirhmi thu kha na ciinglai maw? a lot timi cu hmunram pakhat tinak a si, a tampi tinak si loin, ti kha” a ti.\nMangbangza a si! Kum 25 lai ih Mirangca ka zirhmi cu Jon in a ciinglai ringring. Mi hnen ih kan ttongmi hi an thupituk. Emily Dickinson ih bezai ka duhzetmi tla i mangter: “Mi hrekkhat in kan ttong ttheh tikah kan ttong a thi cih an ti. Cumi ni hrangih nunglan dingih ka ttongmi sawn a si.”\nKan ttongmi thu in pehzom vingvomi a nei. Mi kan soiselnak le awka sia kan ttongmi hi a ngaitu hrangah kum rei a daih. Baibal sungah tla, “Mifim na si ahcun na ttong suup aw” ti a um (Thufim 10:19). Tuisun ih kan ttongmi hi a nung. Mi ttha pa ih ttongkam vek siter ding hngilh hlah uhsi! (c. 20).\nKa pa, tuih san ka nunnak in bawm aw,\nKa ttongmi ralring thiam dingin;\nThil dik lomi, thutak le dikzet ih pahtlang dingin,\nDikzet le mawizet ih ttong suak thiam dingah.\nLei cu a fatezet nain rem awk lonak, asilole remnak a suahtertu a si.


DONALTRUMP A RUN CANGVAI SAL, DEMOCRATS PAWL AN THIN PHANG – Thechinlandtoday\nDONALTRUMP A RUN CANGVAI SAL, DEMOCRATS PAWL AN THIN PHANG\nadmin May 26, 2021 Leave a Comment on DONALTRUMP A RUN CANGVAI SAL, DEMOCRATS PAWL AN THIN PHANG\nPresident rak tuan zo tu, Donald Trump cun kum kan thlen ding mi 2024 ih USA Presiden hrilawknakah zuam sal tumin a ra kirsal, karleh lam ah hin hrilawknak dingih hmun pawimawh Crucial Battleground States 4 ah thusimnak nei dingin in feh a tum ti a si.\nA feh nak ding State pawl cu, Florida, Ohio, Georgia leh North Carolina ah a si. Democrats lam pawl cu tuih sin an thin a phang ruangah, Donald Trump cu Election ih tel thei lo dingin thil phun phunin tan an la thawk a si, a sualna lawrkhawm in court ah tazia an cuai rero lai a si.\nSAC ralkap pawlin Aung San Suu Kyi sual ih an puh mitla an bang zet, President Biden cu a tar a deuh thlang a si ding a lak tlak tuk lem lo, Russia, China, North Korea, leh Muslim hmelma tum Hamas an tih mi pawlin zianghmanah an siar lo, An duh duh in an cangvai rero men a si, Donald Trump sanlai ah cun hi pawl hi an cang ngam lo. President Biden cun Press Conference ih thula tu pawl ih thusuhnak leh simfiangnak cu a huphur in a tih theu a si kha, Press Conference khal zarhtinten neih ding mi khal a nei duh dah lo, Biden san ah hi cun Gas, Petrol man leh thil man pawl cu a khung thluh a si.\nHi vek in an feh vivo a si ah cun kum 4 sungah US in pawisa a neihmi hmuah hmuah cu an hmangral thluh ding tih an zum a si, Refugees khal kumkhat ah 125000 ka la ding a ti mi khal a thulh sal ih kumkhat ah 62500 lawng lak a tum leh sal.\nHlanchan tein ngeih mi Pupa Ro Lai Meithal chuh cu ka ngaithiam kho lai lo Laipa →\n← KUM 16 MI SALAI PHUN ZA MANG CU DENMAARK RAMPI AIAWH IN BAWHLUNG A SIT DING


Malaysia Rampi Huap Tae Kwon Do Championship Cup ih Teltu Kan Chin Tlangval Suhtonnak - Chinland Today Media\nJuly 12, 2015 12:09 pm·0 comments\nCT – A hmaisa in hi vek ih Malaysia rampi huap rori ih Tae Kwon Do Championship level rori tiang cuh thei ding ih lo khaisangtu le damcahnak lo petu cung Pathian hnenah lungawithu sim cawk lo CT in kan nei. A hleice in CT thawi’ suhtonnak hrang na caan sunglawi in rak pek ruangah CT hmin in lungawithu tumpi ngaingai kan lo sim duh.\nTluang Te- Ka lungawi kei tla, leitlun kan thlennak hmuntin ah Calai le media lam thawi’ hnațuannak ah catbang lo in Chinmi kan rak um thei ringring hi lungawizaa ngai ngai asi.\nCT – Aw le tuah, Na hmin hi Salai Tluang Te ti lawng cu asi ciah theilo deuh ding a bang e, cun na Nu le Pa le suahnak khua hmin tla lawlaw in, zangfahten?\nTluang Te – Ka hminpi cu Nazareth Bawi Lian Tluang asi. Ka pa hi Rev. Tawk Pum asi hi ka Nu hi Biak Lian Thiam asi. Falam khua ah ka suak.\nCT – Lungawi. Tuah Malaysia rampi huap ah Myanmar mi, ahleice in kan Chinmi rori in Tae Kwon Do Championship Cup rori cuh thei ding dinhmun ih na thlen theinak thuthup in hlawm siang pei maw? Cun hi cup ah leitlun ram paziat hnen in miphun ziangzat an tel ve ih hi championship cup ah ziangmi zawn in zuamawknak na tel ve?\nTluang Te – Tu vek, a hleice in refugee dinhmun ih hi tiang ka thlen thei ding hi ka rak zum ban veh dah lo. Asinan hi level tiang thleng thei ding ko in zuamnak khal ka rak neih ve ruangah zumawk tawknak khal ka rak nei ve. Kum 2013 June thla in Malaysia ih martial art khawvel ah ka rak lut ih Pathian zarah ka zirpipawl lak ah mi cuangmuar si in hi Championship level tiang cuh thei ding ko ih in duhsak thu ka master khalin a awmsung thuthup in rak ruah țheu. Hi zuamawknak ah hin team sparring, breaking le pomssea(kata) zuamawknakpawl tla an um. Cumi lakah kei hi team sparring in ka lek. Hi zuamawknak ah hin Syria, Korea, Chinese, Malaysia le India rampawl tla an tel. Rampi huap rori asi ruangah kan nih kan team hi semi-final level tiang kan thleng ve niar no thei.\nCT – Lungawi. Tui’ hnu ah teh zuamawknak schedule ziang nan nei lai maw?\nTluang Te – Tui’ kum September thla ah Jahor ah zuamawknak cup pakhat kan nei lai ding.\nCT – Fimzirnak lamah ziangmi tiang na thleng in sim thei pei maw?\nTluang Te – 2011-2012 fimzirkum ah Kalay University ah B.Sc(physicmajor) Pathian zarah ka țhehsuak.\nCT – Na paih zawng, mallai?\nTluang Te – Martial art lam hi ka paih rualrual in Awnmawi lam khalah ka lung a lut zet. Nan Martial art hi ka major rori cu si ko.\nCT – Kan lungawi ngaingai. Sawmnak el siang lo tei’ in rak komnak par le na caan sunglawi in peknak parah. Pathian țihzahtu na si vek in na lungthlitum khal kim vivo hramseh.\nTluang Te – Ka lungawi. Mi tampi hrang ih thlawsuah hmuifu si peh vivo ding ah Cung Pathian in CT lo hruai vivo hramseh.\nCT le Chin Mino Rinsanmi Salai Vanruah Hmaitonnak\nSalai Van Cung Lian Online Interview


pawl - English to Afrikaans Meaning of pawl - afrikaans.english-dictionary.help\nEnglish to Afrikaans Meaning :: pawl\nPawl - klink Pawls :: pawls\nEnglish to Afrikaans Dictionary: pawl\nMeaning and definitions of pawl, translation in Afrikaans language for pawl with similar and opposite words. Also find spoken pronunciation of pawl in Afrikaans and in English language.\nWhat pawl means in Afrikaans, pawl meaning in Afrikaans, pawl definition, examples and pronunciation of pawl in Afrikaans language.\nClassic (klassieke) :: A necktie is so classic it is almost a joke but it doesnt have to be Helpmate (eggenoot) :: Central to the Vichy vision she argues was the eternal female ever supportive fertile and pure in a timeless social and moral order where women were mothers the helpmates of men and guardians of moral probity Bunch (n klomp) :: I want to take the money that I earn and get a bunch of doctors together three times a year and have them all do a round table and talk about what theyve learned Inedible (oneetbaar) :: I told the waiter there was only the most minute amount of meat on my lobster and it was inedible\nAdjective :: ventrale, abdominale Meaning :: ventrale


Burma Ram Feh Dan Ding Part 20 - Chinland Today Media\nBurma Ram Feh Dan Ding Part 20\nBurma Danpi 1947,1974 ,2008 Pawl Tthimnak\nTui tum Pi Suu Kyi i Thailand leh Europe i a tlawn nak ah 2008 i Burma danpi cu thleng a tul ti a sim ring ring ti kan ngan zo.Cu a si le hi danpi pawl hi ziang vek an si i,ziang ha an bang awk lo nak ti tui tum ah kan ngan ding.\nA hamaisa bik ah kei hi Dr.Andrew Ngun Cung Lian vek i constitution expert ka si lo ti ka lo sim a tul hmaisa.A si na in Mizoram i newspaper ka rak kilkhawi i a tak i ka theih mi pawl,tui Delhi ka um i ca ka siar ring ring mi pawl le 1974 danpi tla cu an tuah hlan i si an tuah theh tiang i Burma ram i um i rak thei ring ring tu ka si ruang ah mal te lai cu ka thei ve ah a cang ding.\n1947 danpi kha General Aung San in U Chan Htun a ngan tir mi a si kan ti thei ding.Himi dan pi hi democracy ngai ngai cu a si ko.Kum 1 sung hrawng i ngan thluh mi a si.Democracy a si nan unitary ( central thu neih nak )a si.Shan state minister ti vek,Chin affairs minister ti vek an um nan Prime minister i ret mi an si.State i si hril mi an si lo.Cui tlun ah state level i hrilawk nak a um lo.State level i assembly a um lovi,district le township pawl cu government official pawl i uk thluh an si.Village level ah hrilawk a um i,village ziang maw zat kom khawm in circle an ti i,khaw 5/6 uk tu cu circal chairman an ti.Chin in Chin hrang ah a dang ten hna a tuan thei ciamco lo.\n1974 danpi cu Socialist san a si tho vi,one party system constitution a si law law.A si nan Burmese Way to Socialist Program Party (BSPP) party cun dung lam i sin thu a nei aw tit nan hemi can 1974-1988 sung ah hin ralkap pawl cun mipi uk nak ah ziang hman an rawlh aw lo.Party kha village level,state level le central level ah a thupi sawn.Himi danpi tuah nak hi kum 2 lai a rei i,himi ding ah hin Rangoon i minister pawl rori i hovin state le division pawl ah an feh i,danpi ding hi an sim fiang.State le division i sin township ah,cu tawk ah mi thenaw in khaw tin ah danpi sim nak an nei,Cutawk ah cun an lungkim lo mi pawl an rak sim i,cu cu a tul dan i zir in Rangoon lam ah an rak thlen.Cu le vawi hnih nak,vawi thum nak tiin khawte pawl ah an feh leh.Mipi cu an rawn nasa.A si nan one party dictatorship danpi a si tho tho.\n2008 danpi hi 1994 i national convention an thawh i si an ti thok mi a si ruang ah kum 14 lai an rei.Hihi cu ziang dang si lovin ralkap pawl hin uniform hruh cing in a rei thei tawp i ram uk an duh ti nak a si mai.2007 ah khan phungki pawl i hovin sandahpiah nak tumpi kha um lo seh la cu 2008 hman ah hian an theh tir ke maw aw ti a si.\nHidan hi a hmin cun multi party democracy constitution ti a si nan a tak tak ah cun military dominated unitary centralization dictatorship danpi a si mai.Party dang dang a um thei an ti nan an mai duh zawng lawg um tir an duh.An mai duh mi pawl lawng hrilawk i tel thei siseh ti nak a si.State le division pawl khal ah thu neih nak an neih mal cu thudang,ralkap pawl thu an neih tir duh ruang ah central parliament khal ah siseh state le division pawl khal ah siseh seat hmuah hmuah i 25% cu ralkap pawl an um ding ti a si.Pi Suu Kyi khal in democracy a si lo a ti i,Taizingta pawl i an rak duh lo mi 1947 dan tluk hman in a tha lo.District le township pawl tla cu govt. official pawl in an uk ding an ti sin sin i,a um dan cu state le division i a cozah pawl ah ralkap 25% an tel zo tik ah district le township pawl uk tu official pawl khal cu ralkap duh zawng,central duhzawng,Kawl pawl duh zawng an si mai.State le Divisiopn i prime minister hmuah hmuah khal ralkap hlun an si thluh i sin tu kan rak feh dan cu democracy a si lo nasa ti cu a lang a si.


SAC ralhraang in PDF telin Khawmi 15 kap that | Falam Online Media\nSAC ralhraang in PDF telin Khawmi 15 kap that\nSagaing ramṭhen, Khin-U peng ih khua pawl luhcilhtu ralhraang SAC ralkap cun PDF telin Khawmi 15 an kap that tiah theih a si.\nMani, January 25 ah Khin-U peng, Pauktaw khua le Thayetkan khua luhcilh in mipi humtu ralkap le khawmi 11 an kap that ih, tuini, January 26 ah ShweYaMin le kiangkap khua pawl luhcilh betin khawmi 4 an kap that bet a si.\n“January 25 ah Ralhraang thazang 80 hrawng cun Khin-U peng ih khua pawl luhcilhin mi 7 hnak ih mallo, khawmi an kap that. Cuih khua pawl ihsin ralkian tamzet an um ih, tu khalah an kir ngam hrih lo” ti`n Khin-U peng thuthangdik suahtu pawlkom cun thu an suah a si.\nKhin-U peng ih thilthleng thawn pehparin SAC ralhraang lam khalin thu an suah zo ih “Mani, Thayetkan phungkitlawng doawknak ah miruak 8 rualin တူမီး 23, kuttuah meithal 3, စိန်ပြောင်း 12, kuttuah bomb le ralthuam dangdang kan kai” tiah an tarlang.\n“Cuhleiah, mani thotho ah Pauktaw khua luhnak ah doawknak a suak ih, miruak 3 rualin တူမီး 1, kut tuah meithal, kuttuah bomb 5 le meithal dangdang kan kai” ti`n ralhraang lam cun thu an suah.\nTuini, January 26 khalah ralhraang ralkap pawl cu cangvai pehzomin Khin-U peng ih khua pawl an luhcilh bet ih, inn ṭhenkhat an urkaang hlei ah khawmi 4 an kap that ti`n Mandalay Free Press – MFP in a ngan.\nTukhalah, Khin-U peng ah ralhraang pawl an cangvai nasat ruangah khualtlawng suksolo dingin thuthanawknak a um a si.\n← Russia thil phur Lawngpi in athupten Kawlram ah Ralthuam phunphun phur lut\nVPN hmang lo dingin le Silence Strike tuahlo dingin Ralhraang in Khawsung ah TlangAu →\nSAC Ralhraang pawl ih paisa thar suah ve cu a rong a malh thei\nRapthlak zetih hrem tuar Mino pakhat ih Annka


Eponides ocalana Cushman 1933 - Encyclopedia of Life\nEponides ocalana Cushman 1933\nEponides ocalana is a species of forams in the family Eponididae. This species is extinct. Eponides ocalana form calcareous oozes.


2011 Nunsan - Hre Mang\n2011 New Year Resolution: PATHIAN CAWIMAWI\nKhua pakhatah hlawhhlang nu in hlawhhlang hnatuan in a ngah mi sumpai thawn an khaw hrang tidai khur a tuah sak, lamzin a sial sak tikah an khawsung mi hmuahhmuah in hlawhhlang nu cu an cawimawi ih khawsungah cawimawinak sangbik an pek. Culai lakah an puithiam pa cu “mi aa, lungruh, hawizawnglo, mi ngiafeo” tiah an zawkzet, an nautat, an zuarthlai. Cuvek thotho in an khaw lalpa khal “mi banglo, sumpai hawl thiam lo, mi aa, lungruh, tvp,” In an hnihsan rero.\nTuihlan kum rei lo teah America ramah “Strip Dancer” (taw le pawhte lawng hup in zu in nak hmun a lam theu tu) pakhat a thi ih America ramah a lar bik pawl Television hmuahhmuah ah zarhkhat sung lai sunzan ti loin a thu (zuknung) lawnglawng an suah. Dollar million tampi cem in American minung million tampi in sunzan ti loin an zoh. Cutikah American khrihfa pakhat in “The glory of the slut” “Hlawhhlang nu sunlawihnak” tiah cahram pakhat a ngan. American president thih lai hnakin American mipi in an zoh tamsawn pei maw, mipi sumpai tawnsawn a cem thei men. Ziangruangah tile Taxes state ih milian bik putar pakhat a pasal ah a neih ruangah asi.\nIsrael thuanthu kan zoh tikah Israel mipi pawlin Pahtian thu hnuai ah nung lo in an luhhlul ih Pathian hriakthih hruaitu an dodal can a rak um. Anmah hruaitu Moses cu Pathian hmaiah a um lai ah, mipi pawlin Pathian nung be loin an tuahcawp caw lem an bia ih mipi an lam rero can a rak um. Pathian hriakthih David cu hramlakah thih tih in a tlan ih lungpuk sungah a relh can a um. Pathian hnawntak, siangpahrang Saul in Israel ralkap pawl thawn Pathian hriakthih David cu thah tumin raal dawi vekin an dawi rero can a um. Amah hringtu pa dodal tahratin lalnak a cuh ih Israel siangpahrang tohkham ah Absolom a to can a rak um. Israel ramah Ahab siangpahrang a lal ih Pathian kamsang diktak pawl cu that tahratin Baal betu kamsang lem pawl cawimawinak pek can a rak um. Kamsang diktak Elijah riangri lungpuk sungah a rak relhcan a um. Kawhhran thuanthu kan zoh asile “buhlem” in “buhtak” a khuh theh can a rak umih “dark ages” “thimcan” tiah thuanthu a herliam can a rak um.\nBabylon ram kan zoh asile Pathian in a tluse mi Israel pawl hremtu ah hmanrua ah a hmangih duh aw emem in Israel pawl cu sal ah kai tahratin a hrem can, Jerusalem biak inn pi le a kulh pawl a rak siatsuah can a rak um. Cuvek thotho in Babylon cu ziangtik hmanah dingtho sal nawn lo dingin siatsuah can a rak um.\nInsang thuanthu kan zoh asile Jacob insang ah iksiknak, huat awknak a rak um tikah Joseph cu a unau pawlin an zuar ih Joseph unau pawl duhthusam a kimcan, Jacob le Joseph mithli tlak can a rak um. Cuvek thotho in Joseph unau pawl cu ningzak phurpi khat in an lung kekkuai in Joseph hmaiah an kun ih Joseph le Jacob cu lungawi mithli thawn an khah can a rak um.\nAboslom le David te pafa lakah Absolom cu mipi tamsawn in an duh ih an siangpahrangah an pom ih David cu a fapa tih ah thih tih in a tlan rero can a rak um. Cuvek thotho in Absolom le ho pawl thahthluh can le David cu a siangpahrang inn ah a kirsal can a rak um.\nBulpak nunah zoh asile David siangpahrang cu raalthiam hminthang tiah cawisan a rak hlawh can a um vekin siangpahrang a tuanih amai raalbawi pa cu that tahratin a nupi a uiretpi ih sualnak cu thinlung diriam zetin a rak cen can a um. Rei lote ah amai sualman tuar harfualfo tuar in amai fapa in mualphoza in a tuah can, siangpahrang tohkham tlansan in thih tih ah a tlan rero can a rak um. Samson in Filistin raalkap tampi a thah can a um vekin Dalilah kawngpi parah hnangam le diriam zetin a ihthat can a rak um. Cutin an mit mithhnih an porhsak ih hniksuak sainak ah Falistin pawlin an hmancan a rak um.\nGehazi in thuphan per tahratin raalbawi Naaman hnen ihsin a ngah mi cu lungawi zetin a tangsungah a pomcan a um vekin a duhlo bik mi pharnat in a tlakih thihhngakin a tahcan a rak um.\nA tlunah simmi pawl hi tahtthimnak vekin simmi asi. Milai thuanthu zoh tikah bulpak, insang, khua, ram, miphun khalin thuanthu herliam can an nei. Can tampi cu diklonak, thuphan, tisa thinlung diriamternak le sualnak in milai thinlung a luahkhat can, a ukcan a umih mipi in kamsanglem an cawisan can, siangpahrang le uktu mitha loin ram an uk can, diklonak in ngah mi in milai thinlung di a riamter can, Pathian lem an biak can, miding le mifel cu namthlak an tuar can, dingfelnak in milai thinlung sungah cawisan a hlawh lo can, cutivekin milai san thuanthu a her aw mi thuanthu in in sim.\nLaimi thuanthu kan zoh asile uk awknak lam thu ah kan pu le kan pa pawlih rualpitha le unau a sidah lomi pawlin kan pupa ram kan ram cu an uk. Lai nunphung a siattheh zo. Khrihfa dingfelnak in milai thinlung a uk nawn lo. Biaknak lam zoh asile duhdawtnak Pathian betu pawl thenthek awknak can asi. Leitlun pumpi milai thuanthu kan zoh asile Pathian umlo milai nun (godless society) lamzin parah a feh rero lai asi. Ziangvek dinhmun, zovek milai thawn, khui tawk ramah, ziang hnatuan tuan in, ziangvek phurrit tawn, ziangvek tuanvo, zo in ziang an lo ti, ziangvek tumtah, tlaksam mi le neihnunnak na nei khal asile a hnuai lam vek hi na 2011 kumsung can hmandan si hram sheh!\ni) Thinlung sungah hmun a luahtu: ruahnak, suangtuahnak, tumtahmi, duhmi, hiar mi, nuam timi, caak mi, huatmi, zumni, nunpi mi, ziangkim in PATHIAN CAWIMAWI hram seh!\nii) Kaa ihsin a suak/lut mi: Na kaa sungah a lut/suakmi tongkam le ei-le-in in PATHIAN CAWIMAWI hram seh!\niii) Na mit in na hmuh/zoh mi: Na mit in na zohmi le hmuhmi pawlin PATHIAN CAWIMAWI hram seh!\niv) Na hna kua sungah a lutmi: Na hna kua sungah na lutter mi tongfang, awnmawi pawl khalin PATHIAN CAWIMAWI hram seh!\nv) Taksa ruangpi hmannak: Mitmeng le taksa cangvai in a langter mi thu, kut in ngan mi cafang, taksa in a dai mi, taksa ruangpi umnak hmun, ziangkim in PATHIAN CAWIMAWI hram seh!\nvi) Neihmi hman awknak: Sumsaw le thlawsuah tinkim hmannak, pawlkom le pehtlaihnak tinkim, nun ih rah in hmual a neihter mi, tikcu can hmannak, tongkam le tuahnak in a rahsuah mi, ziangkim in PATHIAN CAWIMAWI hram seh!\nLeitlunin zo le ziang a cawimawi khal asile nang cun PATHIAN CAWIMAWI aw!\nZiangah tile Pathian in Amai hmin cawimawitu dingah sersiammi na asi (Isai 43:7).\nMidang tuahmi parah Pathian in thu a lo then lo. Miphun dang pawl tuahmi parah hngat aw in Pathian in kan miphun thu a then lo. Khawdang pengdang mi pawl tuahmi parah hngat aw in Pathian in kan khua kan ram thu a then lo. Nangmah in na tuahmi par lawngah Pathian thu in a lo then ding. Kan khawsungmi pawl tuahmi parah lawngah Pathian in kan khaw thu ah thu a then ding. Pengdang mi pawlih tuah mi parah hngat aw in Pathian in kan peng le kan ram thu a then lo, kan peng le kan ram thu ah kan peng le kan ram mi pawl tuah mi parah lawngah Pathian in thu a then asi. Nang le kei nitin nun, thinlung khawruah suangtuahnak , tongkam, ei-le-in, nitin nunrah, pehtlaih le pawlkom, taksa hman awknak, thlawsuah malsawm neihmi, tikcu can hmannak ziangtinkim in PATHIAN A CAWIMAWI asi ahcun Pathian in in sersiamsan a famkim asi. Cucu milai nunah hlawhtlinnak sangbik asi. Leitlun nun ihsin a kumkhua, sankhuk in a hmun dingmi kan tuah thawk zo mi umsun asi.


Police Pawl A Ko Ih A Ritheihsii A Ṭha Le Ṭha Lo A Test-Ter, An Kai – Meifar\nUS, Florida ih um mipa pakhat in March 11 zan ah 911 a phone ih, “Ka ritheihsii leimi hi a ṭha le ṭha lo in ra zohsak uh” a ti. An inn ah palik pawl an va thlen ih Thomas in a ritheihsii leimi cu arak hmuh.\nThomas in, “Zudawr ah mipa pakhat ta ritheihsii ka lei, asinan ka tham hnuah ziangtin hman ka um cuang lo. Ahlan khalah ritheihsii ka rak tham ṭheu ih tuiṭum ih ka leimi thawn a bangaw lo” a ti.\nPalik pawl hnenah ritheihsii lem a si ding, ritheihsii lem a zuar cu a ṭha lo tuk. Keimah vekin midang bum an tuarlonak dingah ka lo theihter a ti. Palik pawlin ritheihsii zuartu ih thuhla cu an sut ih a thei nawn lo, a hmin khal a thei lo ih pehtlaihnak zianghman a nei lo.\nPalik pawlin a ritheihsii leimi cu an zohdik ih ritheihsii ngai ti an thei. Curuangah ritheihsii kol thubuai orhter in Thomas cu an kai. An hruaisuah laiah a awmsung a nat thu a sim thei ruangah siizung ah an va fehpi hmaisa ih sibawi pawlin an zohdik, natnak zianghman a nei lo an ti hnuah thawnginn lamah an phur.


Silicone Dolls Ram Sung Ah Tazavuan Lut Thei Dingin Tawlrel - Chinland Today Media\nSilicone Dolls Ram Sung Ah Tazavuan Lut Thei Dingin Tawlrel\nDecember 7, 2016 8:31 am·0 comments\nTuih an zuar rero mi, Silicone doll pawl hi ram sung ah tazavuan lut thei dingin tawlrelnak neih a si thu, Kumudra thuthang cun a tarlang.\nHi minung lem pawl hi ram sung thleng dingin ramri ihsi kuat ih thunluh an si. Cutivek ih thil ti a si tikah Japan company thawn a pehtlaihawmi,Myanmar ram ih a zuar sawngtu pawl in cuih minung lem pawl ih man cu pek a si tiah theih a si.\n“Kannih cun tazavuan siannak/khuant pek si dingin kan duh. Ziangahtile himi hi thil ttha lo asilo, himi Silicone dolls zuar saal hi a man a tam/khung tuk tiin an rel. Cumi khal tax a tam tuk ruangah a si, cuvek pek um lo sehla man ol teih lei theih a si ding” ti’n Myanmar Doll Lover neitu, Ko Htet in a sim.\nHi Silicone Doll pawl hi innsang le kiangkap harsatnak neitu pawl in an hmang tlangpi ti a si. Tazavuan ih ram sung a luh thei a si tla ahcun cuih zuk lem pawl cu man ol tete ih lei theih an si ding. Tu hrih ahcun ram sung ih hi zuk lem kuattu pawl kom aw khawm in tazavuan lut ter thei dingin an tawlrel rero ti’n thuthang cun a ngan.\nLengdawh Nan Khin Zayar Zuknung Ah Tel Ding


Hivek Hna-ek na nei le Doctor pan loh li aw | Falam Online Media\nHna-Ek Phun 8 ih khih hmuh mi Na Hriselnak\nKan hna-ek hin kan hriselnak a khih hmuh ih theihṭul mi tamzet a um.\nKan hna-ek hi kan hna hrangah ṭhathnemnak tamzet a um ti`n doctor pawl in an sim. Kan taksa in a ṭul a ti dan in a suak ter ih coih ringring khal a ṭha lo.\nKan coih ringring khalle kan hna ih um ṭul mi a si ruangah kan taksa sunglam in a suak ter cingcing ih Hna coih ringring ruang ih hna set khal an tam zet.\nHna-ek coih lo ih um ringring khal ṭih a nung thotho. Kan hna ti fai ding cu mah le bulpak cio ih tuah ding a siih tikholh tikah puan pa te le tihlum thawn kan ti fai mi hin a tlangpin a ti fai tawk tiah mithiam pawl cun an sim.\nKan hna-ek cu kan hriselnak thawn a pehzom aw deuh ruangah kan neih dan a bang aw cio lo ih mithaim pawl ih sim mi hna-ek phun dangdang pawl kan zoh tlang hnik pei uh.\nmeikhu rong (gray) hna-ek cu thinphan ding a um hran lo. Pangai a si tlangpi ih khuapi ih um pawl hna ah a um tlangpi ih leikhu hnawmbal men a si.\nThi malte tel in a sen a si le na hna-zang kiangkap ah a tlek/pop a um tinak a si thei. Hnawmbal lut in hmasia a suak thei ih na hna tiang a set phah thei. A cang thei le Hna lam thiam doctor hnen ah zoh ter loh li aw.\nDum rong lampang (brown) cu thinhar le helhkam nei cuang tikcu ah a suak duh zet ih thin hnangam thei danding hawl in na duataw deuh a ṭul.\nVoihnih-khat a dum mi cu a poi lo. Nan, na hna za, thak deuh vekih a um ringring le fungal infection a si thei ruangah doctor hmuh lohli aw.\nKan taksa in vitamin a tlasam caan ah hna-ek vaar a suak duh cuang. Doctor pan aw la na taksa ih ṭul mi vitamin tel mi in le ei thawn cawmawk aw.\nAire rim nei deuh cu Hna lai fang ih infection um tik ah a suak ṭheu. A caancaan ah thil ciar awn hruthri thawm vek na theih ṭheu le doctor pan lohli aw la tuamhlawm danding ngaituah lohli aw.\nA ciar mi hna-ek hnang tamzet a um le doctor pan lohli aw. Na hna sung ah thil cianglo a um tinak a si ih Doctor pawl in a sung an zoh lawng ah ciangten an lo sim thei ding. Na Hna a hrisel lo tinak a si ih na tuamhlawm lohli ṭul.\nHna-ek ro tuk cu vun thawn khal a peh par aw ih taksa in thau a mamawh tikah hna-ek a ro cuang thei.\n← Mai Sui Hlei Tial ruak cu Thantlang No-2 thlanmual ah ṭhawn fel a si zo\nDonald Trump ih Ca thlah mi Facebook in hlon sak, Twitter in phit sak →\nJapan cozah in Lamziin feh phah ih Phone hmangtu hrang Daan Thar suah\nSwitzerland ram ah Chocolate Vur a Sur\nAugust 19, 2020 August 19, 2020 Ni Hnem Sung 0


Ni Ih kum; Ni Hi Ziang A Cang Lai Ding? - Chinland Today Media\nAugust 26, 2014 2:14 am·0 comments\nBy? Mercy Tial\nNi ih kum hi a rei bik ah million(10000)a si. A tu ah Ni hi kum million(5000) tluk a rei zo. A mai kum ih hrekkhat tluk lawng a taang thlang. Tui hnu kum million 3000 a silole 4000 sungah Ni hi tu hnakin a tleu/a sa ding ih,tuhnakin let-sawmnga a thang/tum vivo ding. Tikpaan fimnak ih hmuhsuah daan vek a si ahcun tuisan hi Ni ih san that laifang caan cu a si. Phundang in kan sim a sile Ni in a tha neih mi hmuah2 a suah can le a tleunak khal nasa zetih a suah laifang caan a si.\nNi hi tuihlan ahcun minung pawlin kumkhua ih a hmun ding mi ah an rak ruat. A sianan sersiam mi a si ve ruangah nikhat2 ahcun a siat ve leh ding ti cu tikpaan fimnak ih hmuhsuakmi lawng si lo in, Bailal khalin fiangte in in sim. Cun Ni hi arsi phunkhat men fang a rak ti hi an hmu suak thlang.\nNi hi a mah ah a um mi Hydrogen an alh ciamco ruangah a tleunak le a satnak pawl tampi a suah ih, cu theh in arsi sen(red giant) timi ah a cang leh ding. Baibal sungih Ni a thim leh ding timi kha a takin a thleng ding. Cuih can a thleng ding mi cu leilungpi hrangah rapthlakza thil a thlen can a si ding. Hi can a thlen ding mi hi tikpaan mifim pawlih an zingzoi nak ihsin an hmuhsuak daan vek a si ahcun tui hnu kum million 5000 ahcun Ni sungih um mi Hydrogen daat pawl an cem ding. Cun Ni hi tu hnakin let za in a tuum dingih leilungpi khal a alh dingih,a netnak ahcun Ni in leilungpi hi a dolh ding. Cutin a netnak ah Ni cu a vaar mi arsi tiih kawh a si ding. Hih can a thlen tik ahcun leitlun ih a nung mi hmuah2 a cem ral theh ding. Hihi Ni ih a cem nak le boruakpi khal ih a cem net nak cu a si ding.


Meithal thawn Bank luhcilh tu a thlai aw that, Paisa Ting 200 a fir mi teh? | Falam Online Media\nMeithal thawn Bank luhcilh tu a thlai aw that, Paisa Ting 200 a fir mi teh?\nOctober 15 ih Air gun meithal thawn Bank luhcilhtu cu thlaiawthat in a ruak an sar tiah Mandalay palikzung in October 19 ah ca an suah.\nMandalay ramṭhen, Pyigyidagun khua ih UAB bank ṭhen fate pakhat cu October 15 ni ah meithal keng bike lukhuh khum tu mipakhat in a luhcilh ih Kyats ting 200 lenglo a tlanpi. Motor thawn a tlan ih a motor cu Pyigyidagun khua (ခ) veng ah a to nak urkang cia in an hmusuak.\nMandalay ramṭhen palik thusuah mi vek a si le motor cu licence nei lo mi a si ih motor sungah air gun cerek le phone number ngan mi caphek pakhat a um ti a si.\nPhone number an zawt vivo tikah number neitu cu Pyigyidagun, ThinPanKaung veng ih um အောင်ကျော်ထွန်း a si ti an thei ih October 16 zaanlam ihsin palik pawl in အောင်ကျော်ထွန်း umnak inn cu an zoh thup thok.\nNi 17 zing tiang cangvaihnak ziang hman an hmu lo ruangah innsung ah an luhcilh ih အောင်ကျော်ထွန်း nupi lawng a rak um.\nPhone number an hmu mi, motor urkang mi cungcang pawl cu a nupi an sut thluh hnu ah အောင်ကျော်ထွန်း neih mi a si ciang timi an theisuak.\nCutin zingzoinak an nei rero lai ah Chanmyathazi khua, meithatzung kiang ah thlaiawthat mi miruak kan hmu timi thuthang an dong ih an va zoh tik ah အောင်ကျော်ထွန်း a si ti an hmusuak.\nMithi ruak cu a ngel ah namte atnak fate a um ti a siih a kiang ih bike um mi toolbox sungah အောင်ကျော်ထွန်း hmin ngan mi မှတ်ပုံတင် copy le အိမ်ထောင်စုဇယား copy khal hmuh tel cih a si ruangah mithi cu UAB bank rob tu အောင်ကျော်ထွန်း a si ti`n namhngetnak an nei.\nPalik ih report ahcun mithitu cu meithal thawn UAB bank luhcilhtu အောင်ကျော်ထွန်း a si rori ti`n an ngan nan bank ta a lak mi paisa ting 200 cungcang an ngan tel lo tiah DVB in a ngan.\n← Covid 19 volunteer hmuhsuamtu mipakhat cu palikzung ah thubuai tuah sak\nTawkua sung ih Sui thun thup tu Kerala Airport ah an kai →\nJournalist pakhat in DVB media a mual phoh ta riar\nAugust 16, 2021 August 16, 2021 Ni Hnem Sung 0


Tlawnginn Kang Mit Dingih Feh Mitat Pahnih Cu Lamzin Ah An Thi – Vapual Auaw\nCatlang & Thu Ṭha\nTlawnginn Kang Mit Dingih Feh Mitat Pahnih Cu Lamzin Ah An Thi\nMay 26, 2021 vapual auaw Ramsung Thuthang 0\nSagaing ramthen Indaw myone Sattaw Kone khua ih lailak tlawnginn cu tuizing nazi 2:30am hrawngah a kang ih tlawnginn kang mit dingin feh mitat mawtaw cu lamzin ah cangsual in mitat pahnih an thi tiah Indaw Mitat zung in thu an suah.\nSattaw kone khua ih lailak tlawng cu may 26, tuizing zinglam nazi 2:30am hrawngah a kang ih thuhla an don veten meimit mataw cu Indaw in Sattaw kone khua an pan cih. Manhlap tukin an mawn tikah lamzinpi ah an cangsual ih an mawtaw cu a let. Mawtaw let ah mitat pahnih Ngyin Htet Oo ( kum 24 ) le Aka phyo ( kum 21 ) an thi.\nIndaw myone mitat zung ih hotu cun “Sattaw kone khua tlawnginn kang mit dingah zamrang zetin feh kan si ih lamzin ah kan cangsual. Kan cangsualnak ah mitat pahnih an thi. Sattaw kone khua ih tlawnginn kang khal a caan ih kan thlen thei lo ruangah a rak kangral thaw khat cu a si,” tiah a ti.\nRalkap In Thuneihnak An Lak Hnuah Kum Kim Lo Nauhak 73 An That Zo\nJapan Bawhlung Team Dotu Ding Myanmar Bawhlung Team Ah Chinmi 3 An Tel


USA Hi Bible Hram Bunh In Dirhmi Ram A Si. Asinain Democratic Pawl Nih Foundation Pi An Philh Diam!!\nTutan USA thimnak kong le USA dirhmun sining fiang taktak in a langhter khotu ca a si. Falam ca a si nain USA thimnak le USA kong theih na duh taktak ahcun dusah tein van rel law, na fiang colh ve ko lai. Siaherhnak he ka van in hrawmh chin hna!!\nZumtu thlacam hrih ko uh si: Bible le a thu ziangsiar lo hi cu kan support thei hrimhrim lo! Malaysia le India lam ih um kan unaupawl kan lo ruat tuk ko. Asinan ramsiat sehla USA kan rat man ziang a ṭha hnen cuang ding? A rengrengin Biden a tling khal le kan case dik lo mipawl USA immigration in tam tuk a kai zo ih kan ruatnak vekin a tluang zutzo lo men thei. USA ih thleng cia hman verify an tuah rero ih kan lau zawk rero si kawh! Tui kan dinhmun hmanah kan fanau lepawl an hlo cuahco zo hi! Pathian thu an duh nawn lo. Nu le pa ziang an siar nawn lo. Upa upatnak cang khal an thiam nawn lo. Human right an ti ih zalen tuk in um an duh zo. Bible ziang siar lo, human right ta rori uar cozah a ding bet tla cun kan siat suah aw thluh ding. Kan rin ban hnak hmanin kan sia ding.\n#Nan thei maw? Biaknak lam thu ah; Biden in mizan ah Pathian nung bai lomi Hindus, Jains and Sikhs pawl ih puai “Diwali” nuam le zalen zet in hmang uh. Hmaikum cu “White House” ah Diwali ka lo tuah sak ding” a ti. An policy hlun vek a si ahcun Muslim pawl a tlawn lungawi ding ih Pathian hnamhlan Israel an hlauhla ding. ISIS le hel hmang Christian huatupawl cangvaihnak remcang zetzet an nei leh zum a um ih a pawi zet ding.\n# Na hngilh maw? Economic lam thu ah; Tax kaih ih milianpawl nun sim a tum. Economic lam a break tum tikah company tum pipi hna an ṭuan peih lo ding. Kannnih ei cawp hawl tete, bill hman daih aw dah lopawl hrang kan awl lo ding. Tahthimnakah, kan nih Midland, Texas gas conak khua tla cu nan thei lai maw? Obama in “boruak kilkawi a ṭul, hli thian ter a ṭul” a ti ih gas (yinan) co a kham ṭheh kha! Khua ro cia nisa ling lak ah kan ro in kan car a si kha! Trump a lal ve ten gas co theinak thu a pe sal ih kan hnianghnar nasa hi! Midland khua tla cu USA ih thangso cak bik khua ah a cang phah rori. Trump a lal ve ten USA economic a thang cak dan tla kha hngilh thei ci a si lo. Kan nun nuam phah sutsi rori si lo sawm!\n# Sualnak pung dan kha? Same sex (LGBT community) thu ah; Pathian ih a hua tuk mi neih bangawpawl ngaizawng aw, nei aw, an pung ciamco ding. An hngal in an hai duhaw zet bet lai ding. Sanman le cangkang bik, mi duhdawt thiam hlei cuang bikah an ruat aw bet ṭheu cuh! Mangbang thlak. Tu boruak mallai a um mi hmanah tlawnginn pawl ah neih bangaw duhaw an thupaw nawn lo ih a karh nasa zo. Kan mit khal kem cawk nawn lon an pung ding. Kut te kai aw in an kissssss aw rero men ding. Pa le pa, nu le nu, tawkua hur, kua nei hmuah hur, ramsa tiang kian lo, aiiiishhhah ten an um tuk aw!!!!! Obama lal lai ah White House hman kha LGBT color phunphun in zan tin a cei zo. Cumikha Trump in a lal veten a si khel color var tein a thleng sal khal hngilh ci a si lo ee! Midum lak ih misualpawl an sopaw ciamco ding ih palik kan ṭul lo an ti lala ah teh! Palik ih thilti theinak tampi an hlon sak ding. An tum cia rengreng mi a si. Kan nih Chin le Asian pawl tla cu mi cak lo tete, ṭawng thiam lo, ṭawnṭai tete kan si hi! Kan tuar nasa ding sokhaw.\n# Foundation pi an hngilh; USA hi Bible hram bun ih din mi ram a si. Constitution dan hrampi khal Bible sirhsan mi a si. Bible ziang siar lo cozah a ding ding cu thin a na kuahko tuk! Hloh lam hman thei aw loin USA a hlo mai tlang ding maw si? Foundation a hnin cun inn cu ciam ding lawng a hma bak! Diknak thawn din mi USA ram ropi ah diklonak le depdetnak thawn Biden a tling ahcun “laimi kan cem” ti lawng si nawn loin “leithlun kan cem” kan ti a ṭul ding! Tawk hrih seh! Catialtu: Pastor Thian Awi Sang


A Sentet Lai Ih A Rualpa Tei Innsang A That – Meifar\nA Sentet Lai Ih A Rualpa Tei Innsang A That\nMay 4, 2022 ah Thailand mipa kum 29 mi Min Chuemchum in a sentet lai ih a rualpa tei innsang member 3 a that. May 4 sun ah an inn ah ava leng ih an rak um lo, a rualpa ih pi kum 58 mi lawng arak um. A pi in bazar an va kai lawk a tiih innsung ah a hngak.\nA rualpa kum 27 mi Sarawut le a nupi Kornwika (kum 37) cu an thleng ih Chuemchum in arak hmuak. An motor par ta thilri bungrua khal a thiarbawm, Sarawut le a fapa kum 5 mi cu innsung ah an va lut ih Chuemchum in a thlun. A rualpa thawn coka ah an va feh ih meithal in vei 10 a kap, a hmun ah a thi cih.\nCun, sangka kiangih um a rualpa ih fapa kum 5 mi khal meithal in vei 7 a kap hnuah an tual ih um a rualpa ih nupi cu vei 5 a kap. Inn dunglam ah ava tlan ih a relh, a rualpa ih pi cu a kap lo. Tualthatnak ah meithal vei 20 rori a hmetpuak, amai meithal le a rualpa ih meithal a hmang.\nVengsung mipi pawlin meithal awn an thei ih palik pawl an ko lohli, an inn hmai ah mipi an um tam zet ih tualthattu cu innsung ih aum lai ruangah palik pawlin mipi cu an tlanter. Palik pawlin an pel rero hnuah tualthattu cu an kai ngah.\nThu an suhnak ah Min Chuemchum in, “Tunaite ah ka nu cu ritheihsii thuhla ruangah palik pawlin an kai ih kum 25 sung thawngtla dingin a thu an ṭhencat. Ka nu in sualnak zianghman anei lo, a innsung ih ritheihsii an hmuhmi cu ka rualpa Sarawut ta a si. Sarawut in a ritheihsii cu ka nu tei inn ah arak thup, curuangah ka that” a ti.\nRalhrang Remdaihnak Meeting Ah Hriamkai Pawlkom (5) An Tel Ding\nPastor Cawl Zo In Kawhhran Sumpai Tam Zet A Ru


Model Thin Thin In ‘Damlo Pawl Zawnruat In Nan Ṭul Hrih Lo Ahcun Oxygen Rak Lei Khawlcia Hlah Uh’ A Ti – Meifar\nModel Thin Thin In ‘Damlo Pawl Zawnruat In Nan Ṭul Hrih Lo Ahcun Oxygen Rak Lei Khawlcia Hlah Uh’ A Ti\nJuly 19, 2021 admin Lawrkhawm 0\nCovid-19 natsia in Myanmar ramsung a nuai ciamco ih oxygen haidaih awklonak ruangah mithi an tam tuk zo.\nṬhenkhat cu oxygen hmangin sipuaizii an rak tuah ih a man khal an kaiter ciamco. Ṭhenkhat asilen hmailam caan ruat in oxygen cu an rak lei khawlcia ruangah damlo bese pawlin oxygen lei ding an co nawn lo.\nCuvek ruangah model Thin Thin in “Damlo pawl zawnruat in nan ṭul hrih lo ahcun oxygen rak lei khawlcia hlah uh” a ti. Model Thin Thin cu mibawmtu pawlkom hnenah oxygen a hlu ṭheu. “Oxygen ṭul poimawh pawl lawngin lei hram seh.\nTuvek caan ahcun oxygen ṭul hrih lo cun rak lei khawlcia hram hlah uh, nan ṭul poimawh tikah cun in phone thei ringring. Oxygen thuhla ahcun ziangvek dinhmun ih ka rak um asikhallen ka thei dandan in ka rak lo bawm ding. Ka phone number 09445806215…” tin a tarlang.\nNaute A Suah Veten Covid-19 In Arak Hmuak Ih A Hmetthat\nYangon Ah Mithi An Tam Deuhdeuh, Nikhat Ah Mithi 1000 Hrawng An Um


MYANMAR RALKAP BAWI OFFICER TRAINING DING MITHAR AN HMU THEI LO – Thechinlandtoday\nMYANMAR RALKAP BAWI OFFICER TRAINING DING MITHAR AN HMU THEI LO\nadmin September 3, 2021 Leave a Comment on MYANMAR RALKAP BAWI OFFICER TRAINING DING MITHAR AN HMU THEI LO\nArmy cadet zir duh mi 100 hrawng fang in dilnak an theh lut, Myanmar Military Council ralkap cozah cu tuhlan lo vekin Civil cozah hlawn ih thuneihnak an lak hnuin Ralkap bawi officer training ding Cadet (Recruit New Officers) an duh khawp an hmu thein awn lo.\n2.9.221 (Thursday) ah khan ralkap council in an thunun chanchinbu leh TV etc. media dang dang pawl cun Ralkap Officer Training ding ih kohnak an puarzar mi cu dilnak ( application) thehlut can bituk a liam zo hnu in a vawi 2-nak hrang ah dilnak can an pek bet sal tiin a puang sal a si.\nHi vekih dilnak can an pek bet nak san hi officer cadet zirtu ding an duh khawp an hmuh lo ruangah Covid 19 hrileng thawh 3-nak a karh tuk tiin puahhlam tuahin an ti muangcang ih can an pek bet a si tiin an puang.\nKum dangah cun ralkap officer si thei dingin Military College dang dangah cadet 1,200 vel zir dingin candidate sing thawnghra lenglo in dilnak an thehlut theu a si, tukum ah cun Myanmar ralkap council cozah cangvaih dan tha lo tak leh duh um lo tak leh mipi thlawpnak an dawn loh ruangah ralkap officer zir duh an um nawn lo ih, a dil um sun pawl khal, Ralkap leh police sungkhat naivai pawl lawngin an dil tiah theih a si.\nCaptain Lin Htet Aung tiih theih mi ralkap thuneihnak pawnglak duh lo ih dotu leh, People’s Embrace pawl dintu cun nitin in ralkap 5 ihsin 10 hrawng hi an umnak unit suahsan in mipi kilhimtu pawl PDF lamah an lut a si a ti, Mini tiang kan theih dan ah cun ralkap pawlin thuneihnak an pawng lak ih sin mi 1043 cu ralkap firfiak pawl kut tuarin an thi zo tih (AAPP) the Assistance Association for Political Prisoners pawlin thusuah a tuah a si.\nTu hlanah cun thangthar mino phunhra Matric pass pek leh cathiam graduate thar hrisel tha tak tak pawl cun mi raltha leh mi huaisen ralkap officer si cakin Military Officer Training luh tumin an tlar aw nasa theu ih, tuah cun ralkap si hi an ningzak ruang ah Military Officer si theinak Myanmar military schools 3, Defence Services Academy, Defence Service Technology Academy and Defence Services Medical Academy ah zir duh an um nawn lo.\nHi mi course zir suak pawl hi Army,Air force leh Navy ah commissioned Officer an si ih, Leutenant or Second Leutenant rank pek a si theu. Chin tlangval Military Engineering officer cadet leh Military Medical Officer Cadet zir rero mi khal an um ih, an thinlung a buai nasa tiah theih a si\nTutan Kan Dothlennak Ah CDF Le CNA Nih Teinak An Hmuh Lai Ti A Fiang →\n← Chinram Kulh Chung CDM A Tuahtu Mipi Hna Fiangternak


Mipi kan dinhmun le Ralkap lam dinhmun – Saya James Thang - Falam Online Media\nMipi kan dinhmun le Ralkap lam dinhmun – Saya James Thang\n“Buainak lam kan pan sinsinding a bang”\nKan Rampi buainak thu thawn pehpar in keimah ten hitin duhthu ka rak sam. “Ralkappawl in kan ti sualpang tiin Mipi hnen ngaithiam dil inle 2020 Election result kha pompi sal in Daw Aungsan Suhkyi le President U Win Myint tel in an kai mi zaten thlah ṭheh sal sehla Daw Aungsan Suh Kyi hoha mi NLD Cozah khal cun Ralkap pawl an thil tisualmi ngaidam inle daan vekin Cozah kut hnuai ah um tir in an barrack ah thlung tir sehla Ram hrang a va ṭha ding ve” tiah duhthu ka sam rero nan ka duh thusam mi le a kim thei ding a banglo ih kan Ram cu buainak lam kan pan sinsinding a bang.\nRalkap lam nih tita cengmang ti ah neh daanding a phunphun hawl in a neihmi hriamhrei ṭhaṭha hmangin neh tum in ṭan an lak ding vekin Mipi lam khal nih neh tengteng ding ah an neihsun hriamhrei suah in a phunphun in ṭan an lak ve ding ticu a fiang. Nikhat hnu Nikhat a buai sinsin ding ih Ralkap lam khal in Martial law ( စစ်အုပ်ချုပ်ရေး) an puang leh ding zum a um.\nRalkap lam din hmun\nRalkap din hmun cu nikhat hnu nikhat a sia vivo. Aana an ting ve ten 1988 buailai vekin Mipipawl cu ṭih dingin Kap, kai, hrem ih awlaiten neh zetih ukbet le 1958 ih အိမ်စောင့်အစိုးရ vekin Rampi kai hruai a tum mi a sinan Mipi an fimtuk zo ih a tumvekin a hlawhtling theilo. An ruat baanlomi CDM cangvaih nak an tong ih an kham theilo.\nLeitlun Ramkip nihle Cozah ah an pomlo hlei ah Ramdang ihsin Kawlram ah Investment tuahtu Company tumpi 57 lenglo le Ramsung Company tumbikpawl Kanbawza telin Company 100 lenglo nih Ralkap thawn hnattuantlang an tumlo thu an puang ih Bankpawl khal an khar ttheptthep. Rampi Central Bank ah le Poisa a um lo ti a si. Ramdang ih ummi poisa le piakhat hman an suah thei lo.\nRamsung hriamhrei kaipawl inle Cozah ah an pom ve lo ih KIA le KNU cun kap an thok rero zo. Cozah hnattuanpawl ih CDM le a cak sinsin vekin GZ pawl an phur sinsin ih sandahpiah a kham thei nawnlo. Ralkap cun Plan A,B, C tiang a nei ti a si ih plan B nak Martial law (စစ်အုပ်ချုပ်ရေး) a puang men thei tiah thu a leng. Martial law an puang le tuhnak in Ralkap an cian sinsin dingih mithi khal an tam sinsin ding.\nKawlram khua tamsawn Sizung ah Ralkap pawl cun Minapawl lohtheihlo in an dawisuak ih Tlawng inn thawn a pahnih in um hmun an khuar. A san cu Martial law a puang tum ruang ah (or) USA nih Vanzam thawn kap ding an phang ruang ah an relh a si ding tiah zumhmangin an rel.(International law ah Sizung le Tlawng inn kaplo ding tin a um). An rinsanmi China le Russia inle an phatsan vivo thlang. Ralkap hrang ahcun an hmaikhua a pit vivo ih an hrang ah awloksong za cu a si ko. Asinan dungsip cu an tum lo.\nMipi lam din hmun.\nMipi lam din hmun hi a ṭha sinsin. UNSC cun Ralkap pawl tlun ah China le Russia ruang ah napin demnak Ca a suahlo nan Ralkap pawl ih cangvai daan ṭha an tilo thu le an kaimipawl suahsal dingin Ca cu veihnih tiang a suah zo. Ramsung ah CRPH nih napin ṭan a lak vek in ramleng ah Dr Sasa te pawl in napin ṭan an lak ih an thiltuahmi a tluang vivo.\nLeitlun Ram tam sawn nih CRPH an pom ih Ralkap an dem. CRPH cu a cak sinsin ih alang Cozah a din ih alang President khal a khant zo. Reihlan ah Federal Democracy Daan hrampi tuah inle Cozah thar dinih Federal Ralkap nei dingah a cangvai rero.\nMipi lam khalin Ralkap pawl ih an duhduh ih that le kai le thawi tuarlo dingin mah le neihmi hriamhrei thawn mah le mah humhim aw ding ah an ready zo ih CRPH khal cun mah le mah humhim theinak ca official in a suah zo. CDM cangvainak a cak sinsin ih Palik CDM lut khal an tam sinsin. Mipi an cak le Ralkap lam khal in CDM an lut leh ding zum a um. Nehnak cu Mipi lam nih a co hrimhrim ding.\nUSA, UK, Japan, Singapore le a dang rampawl nih Kawlram ih um an mipipawl mah le ram ah an hruai tlung rero zo ih Kawlram sung ah Kap le do awnak a suak men thei tiah Kawlram a thlirtupawl cun an zum. Kawlram Democracy pitling ngahnak ding ah Thinsen luang cu a ṭul ko hmang.\nMipi kan zaten Pathian rinsan le thlacamnak thawn lungrual zetin ttangtlang uh si. Pathian kan lam ah a ṭang. Kan neh tengteng ding.\n← Mino pahnih kai dingin Falam palik in thu an suah\nParalṭha Salai Cung Lian Ceu i ruak an vuiliam →\nA ṭoih thluh zomi CNDF ralkap 2 pawl ih ruak an phorh suak\nHakha ih Dalan pakhat meithal kap tuar ….\nSeptember 23, 2021 September 23, 2021 Ni Hnem Sung 0


Sualnak Nathrik Virus - Chinland Today Media\nAugust 3, 2010 12:17 am·0 comments\nSualnak ihsin luattermi nan si ih dingnak sal ah nan cang zo a si.\n– Matthai 6:18\n– Saam 63-65\n– Rom 6\nLeitlun pumpi ah vok le ar natnak H1N1 a karhzainak ciamco ruangah nathrik Virus thu hi mi tampi in an thei, an ruat thuk ih an raalring cio. Nathrik Virus pawl cu thilnung (living organisms) an si ih mi an siatsuah theinak dingah le an karhzai ih an nun theinak dingah umnak hmun an neih a ttul. Nathrik, pa-ngang Virus cu a neitu in a theih awk hlan hmanah caan reipi a taksa sungah a rak um zo thei. Cuih caan sungah Virus cun theihtham loin tampi mi a siatsuah ih natnak a karhzaiter thei. A umnak ihsin laak awla a cor ding, culole a thi ding.\nCuvek in sualnak cun a nun theinak dingah beunak hmun a neih a ttul. Beunak hmun um lo cun porh awknak, duhhamnak, thinhennak le mahzawn lawng ruatnak tivek pawl cu anmah te’n zianghman an tuah thei lo. Sihmansehla sualnak cun a umnak minung a run neh tikah a umnak nu/pa a dam sung hmuah cu siatsuahnak hna a ttuan rero ding.\nLungawiza a simi cu thinglamtah parih Jesuh thih tuarnak ruangah zumtu pawl cu sualnak ihsin luatter mi kan si zo (Rom 6:18). Misual kan silai hmanah kan sungih a ummi Thlarau Thianghlim in sualnak nathrik, tisa hiarnak ih sual lo dingin in bawm (Galati 5:16). Pathian ih innsangmi a si zomi cun cuih sualnak cu an tuah nawn lo, ziangahtile an sungah Pathian a nung (1John 3:9). Atu Thlarau Thianghlim rinsan in kan um, nikhat ni ah sualmawhnak nei loin lungawinak thawn a sunglawimi a umnak ah a lo thlenter ding (Judas 24).\nHih thutak cu tuni sualnak nathrik (virus of sin) ih a siatsuah reromi leitlun ih na feh rerolai ah a lo hnemtu thu sunglawi maksak a si lo maw? – C.P. Hia\nSiibawi Maksak in tidamnak a nei,\nKan sualnak nathrik Virus cu a that;\nAmai’ sual tlenfainak thiisen sunglawi hmangin,\nCumi cu kan damnak le kan thianhlimnak a si. -D.De Haan\nSualnak cu nathrik Virus a si ih,\nKhrih cu damternak a si.


Mizoram Chin raltlan : Kan ram ah kir sal in Ralkap Do kan man zo - Falam Online Media\nMizoram Chin raltlan : Kan ram ah kir sal in Ralkap Do kan man zo\nApril 13, 2021 Ni Hnem Sung\t0 Comments\nCutiih kan dinhmun a sia tuk cu Mizoram ah raltlan dinhmun ih tlan lut Chinmi ṭhenkhat cun ramsung ah kir sal in SAC ralkap do dingah kir sal an man zo thu an rel.\nThe early arrivals of traumatised Myanmar citizens have been in Mizoram for more than a month. Their life subsisting thanks to the contributions of well-wishers and their hosts, writes @Chchavartehttps://t.co/ig7HsmbWdG\n— Firstpost (@firstpost) April 12, 2021\nRaltlan dinhmun in March 22 ah Ṭio tipi tan in Mizoram ih tlan luttu Salai Biaka cun “Mizoram ah raltlan dinhmun ih ka um hi keimah duh thlan a si lo. Ralkap in in hawl nasatuk ṭum ah ka sungte pawl in ka nunnak hrang tiang ruat sakin Mizoram lam ah tlanlut dingin in nor nasatuk ruangih thleng suak hi ka si” tiah zingzoinak neitu Chcha Varte hnen ah a sim.\n“Kan zung ihsin mi 10 hrawng CDM ah kan tel. Himi cangvaihnak ih hruaitu cu ka si lo nan thuneitu pawl cun na si rori tiah in puh ih palik le ralkap in hawl ter. Inn khal ah kan riak ngam lo. Zarh 2 sung hmun remrem nakah ralkap le palik hrial in kan vaak vaai vivo” tiah Biaka cun a sim.\nMizoram ih Chin raltlan lak khalah dinhmun bangawlo an um. Salai Biaka vek miṭhenkhat cu sungkhat unau tawlrel saktu le lamziin khihhmuh mibawmtu pawlkom an nei ih lamtluan ah siseh, Mizoram an va thleng tik khalah umnak ding sungkhat unau an nei. Miṭhenkhat an si le sungkhat unau ṭha nei lo, neelrawn ih ziin hlo pawl bangin fehnakding thei mumal lo, vavai zetin an um ih miṭhen cu Mizoram an thleng thei ṭawkṭawk. Ṭhenkhat an si le ramri kiltu India ralkap in Myanmar ah an tlun ter sal.\nMizoram ih Myanmar raltlan dinhmun zingzoinak neitu Firtpost ih hmuhsuah mivek a si le raltlan tamzet cu Mizoram lole ramleng hmun dang ih umlanta an tum lo tiah theih a si ih Salai Biaka khal cun “tuvek dinhmun a si cun tlun sal ka man zo” a ti.\nHminsin : Hmin lem hman a si.\n← Fate 3 nei zo Kala te nupa cu thumumal umloin Ralkap pawl in an kap that\nApril thla thok ih mihlo Chinpa cu thi cia in a ruak an sar →\nFalam peng doawknak ih Ralhraang pawl tuar nat nak san


Thinlung Zate in - Chinland Today Media\nMay 11, 2010 1:38 am·0 comments\nCuti ih nan ttuan tikah an mit-hmuh lawngah mit-hmai ttha ngah duh ah ttuan hlah uh. Khrih ih sal bangin Pathian duhmi cu nan thinlung zate in ttuan uh. -Efesa 6:6\n– 2Siangpahrang 13-14\n– Johan 2\nTtawnttok (Cartoon) suai thiam Scott Adams cu Dilbert timi hnihsuahsai cartoon a ngan ruangah mi hminthang pakhat ah a ra cang. 1990 kum hrawng khal ah The Dilbert Principle timi cabu a ngan. Cuih cabu sungah thilri tuah thiamnak, caan tawite sung mi ih duhzetmi hruaitu sinak le thiamnak nei lo manager pawl kha hnihsuahsainak ah a hmang hngai. Mi tampi in anmah ih hnattuannak ih hmuhtonmi thawn cuih cabu sungih thu cu an pehtlaiter ih ringzet in an hni.\nHnattuantu pawl ih zaangzelnak le mibumnak thu hiti’n a ngan: “Hnattuan hrial ding caan a thlen tikah thilthiam pawl hnen in ka zir ngah timi cu sim ding mawi a si. Kum (9) a hung rei tikah thiam dingmi pawl cu ka zir ngah ttheh, hnattuan tam lo nain tam awter daan” a ti.\nZumtu cu Bible in hnattuan neitu bawi upa pawl upat ding hiti’n in zirh: “Sal pawl, nan bawi le pawl cu ttih le tthia in upat uh. An hna nan ttuan tikah Khrih hnattuan a si ti tlukin thinlung takte’n ttuan uh. Cuti ih nan ttuan tikah an mit-hmuh lawngah mit-hmai ttha ngah duh ah ttuan hlah uh. Khrih ih sal bangin Pathian duhmi cu nan thinlung zatein ttuan uh!” (Efet.6:5-6).\nA dikmi hnattuan daan nunzia cu Jesuh kha hnattuan neitu ah a ruatmi thinlung dingfelnak thawn hram a thok. Taimak suah in hnattuan neitu le midang kan rian tikah Khrih ih lung kan awiter. – Dennis Fishser\nZiangvek hnattuan na ngah khal le,\nHnattuan tum le fate a thupi lo;\nNa thazaang zate suah in a tthabik in ttuan aw,\nZiangahtile van ihsin a lo hmu tthehtu pakhat a um. – Sper\nNa hnattuan neitu hi zo a si ti a thupi lo,\nPathian hrangah ka ttuan a si timi lungput sawn a thupi.\nVan Ih Laaksonak


Tuini ih kan Chinram uk beh tumtu pawl khalin hihi an ruah dan a si – Buannel News\nCuruangah, hriamhrei hmangin thazang cahnak thawn kan do let tikah annih cun in hua zet ding nan khatlamah an lung sung taktak ahcun an tlukpi minung ah in ruat phah fawn ding. Cutikah, a dik mi le thutak cu kinlan (cabuai) parah relpi an duh phah thei; annih le kannih karlak ih thubuai khal daiten in relpi duh phah thei fawn. Hiti a si tikah tawng dangih kan sim asile, hriamhrei thawi tui Chin pawlih kan doral kan do let tikah anmah (Kawl cozah) lala hrangah thatnak kan tuah tluk a siih fimnak kan pe tluk a si. Khatlamah, Chin pawlin hnam damnak kan hmuh phah theinak lamzin a si fawn.\nHriamhrei rinsan ih leitlun pumpi uk tumtu Hitler kha hriamhrei lala hmangin Mirang (England), America ti pawlin do let lo sehla leitlun pumpi in ziang vekin retheihnak kan tuar ding ti cu rel ngam hman a si lo; Israel hnam pawl hrang tla ahcun damnak ding lamzin a um nawn lo men ding. Hitler kha India hotu Gandhi in a nemzawng (ahimsa) in do sehla India ih Kalapawl cu mithahnak tur inpi (gas chamber) sungah an lut thluh men ding. Curuangah, lungtum khuainak ahcun sobul hman a tul, buh atnak ah favah hman a tul ih kan ram hnamdang kut ihsin lasuak dingah hriamhrei kan hman a tul.\nAsile, hriamhrei cu tui raldonak ding lawngah kan tul tinak a si maw? Si hlah. Taktak ahcun mi ram uktu phunhnam hrekkhat (thimnakah British pawl) tla cu a nemzawng ih duh nak relpi theih an siih thahrum hman tulloin zalennak khal mi an pe sal (e.g. India) ti kan hmu. Hivek pawl hnen ahcun thahrum hman rero hi thil tul a silo. Tui in uk tumtu hnamdang cozah khalin thahrum hman tulloin kan zalennak hi in pawmpi ih in ti buai lo asiahcun kannih in thahrum kan hman ih kan do rero a tulnak a um lo. Asinan, cuti a silo ruangah kan hmang rero cu a si meiih, thusutnak um thei mi cu zumlopi in thimnakah Kawl cozah in daiten kan zalennak hi pawm in in uk tum nawn lo sehla kan ralthuampawl cu khuiah kan ret dingih kan hmang ding, tihi a si.\nHnam pakhat siin ram pakhat neitu kan si kulh sung le hi leitlun minungpawl kan thih hloh thluh hlan kulh sung le Setan in minung pawl hnen ih hna a tuan thei kulh sung cu zalennak kan hmuh hnu khalah hriamhrei cu kilvenawknak ah kan tul ringring ding. Kilvenawknak kan neih that poh le kan ram ah daihnak a um ding. Kilvengaw thei lo kan siahcun tui kan dinhmun bangin thin le ham kaiaw loin thinphang le rethei fialfial in daihnak hnangamnak nei loin kan um ringring ding. Curuangah, daihnak le thansohnak thlentu le minung pitling si thei dingah hriamhrei cu kan tul ringring ding mi a si. Hihi midang va uk tumnak le va hmuhsuam tumnak le mi ram va nawrnak ih kanhman lo hnuhnu cun a dik le a thiang mi a si.\nZIANGAH KAN TANGRUAL LO? Chinland Qua Vadis


Pathian Zum Ngamnak - Chinland Today Media\nApril 1, 2012 1:36 am·0 comments\nAtu tiangah ka hmin in zianghman nan dil dah lo. Dil uh, nan ngah ding; cuticun nan lungawinak cu a kim ding.\n– Johan 16:24\nBible Siar Ding: 2 Sansiar 20:15-30\nPathian in kan hrangah khuakhan lairelnak a nei ih cumi cu kanmai’ khuaruah theinak le kan sim theimi pawl hnakin a let tampi’n a nasa sawn. Pathian hnen ihsin thil tumpi a dil ngamtu cu mangbangza in caan saupi sung thluasuah an ngah ding. Thlacamnak thawn Bawi Jesuh hnenah na pan asile Pathian huham cahnak ih thiltithei zia le na thlacamnak a lo theih saktu Bawipa cun, “In dilmi hi zianghman a cang thei lomi a um lo” a lo ti ding. Amah lawng hi “Atu tiang zianghman nan dil lo” ti theitu umsun a si.\nNangmah le nangmah thupi ah na ret aw cia asile zianghman na ti thei lo ding, ziangahtile nangmah le nangmah na kham aw sawn. Tuni ah Pathian cun na nunnak a lo thlengh sak thei ih ahlan ih a rak cang dah kel lomi danglamzet ah na cang thei. Na minung sinak ih khuaruah theinak, na minunglam ih thil na tah daan, nangmai’ cahnak le thiltitheinak, le nangmahlam ih na neihmi cahnah pawl a zate ih a lenglam ah tthawn hlo ttheh aw. Himi hi thil nasazet a si. Thlarau Thianghlim ih baptism le thawtkhumnak in na minung sinak pumhlum cu a kilveng dingih Pathian in a huham cahnak sungah a lo hruai ding.\nTuni hi na hrangah tharthawhnak ni thar a si ti zum aw. Hih lamzin hi nidang ziangtik hman ih na thlen dah lomi a si. Curuangah ni dang ah hmun saang pawl pahtlang in, khawthim khal pahtlang in a lo fehpi ding. Mero cu na parah a um ih na co dingmi thluasuah laksawng a laak ding ti zum aw. Mero pawl cu ttih hlah aw, annih cu leitlun thil pawl an si. Leitlun thil cu ziangtik hmanah ttih hrimhrim hlah. Nang cu a saangmi nunram ih tlangleng mi na si zo; vanlam huham cotu na si zo ih thlarau daan in nungtu na si. Pathian in a saannak hmun ah a lo hruai ding a si.\nThusuhnak tampi tuah ding hi phaang hrimhrim hlah, Pathian cu A hnen ihsin thil tumpi na dil tikah Pathian a lung a awi.


US : Utah ramcaar ih Thilmaksak hmuhsuah mi cun Mipi a ti Mangbang | Falam Online Media\nUtah Department of Public Safety le Utah Division of Wildlife Resource in ramhaalnak an nei lai ah a danglam zet mi 12ft hrawng ih sang killi nei Thir phun mi an hmusuak.\nHelicopter thawn Utah ramcaar an fangkual lai ih hmuhsuahmmi a siih video le zuk sung ih a lang dan ahcun vansang ihsin thlak ruangih phunawmi a bang lo. Tumtah nei ih phun hrim mi si in a lang.\nLungsen sung ah a phunawk ih zingbik a si, zing hrang ih tuah mi a si, zo in a phun, thil ṭihnung a si maw tvk theihcian a si lo ruangah a hmusuaktu le Utah cozah lam in a umnak hmun cu mipi an theihter lo.\n“We were of joking around that if one of us suddenly disappears, then the rest of us make a run for it.” – A Utah wildlife crew stumbled upon a mysterious metal monolith deep in the desert.\n— CNN Newsource (@CNNNewsource) November 24, 2020\nHelicopter mawngtu Bret Hutching cun “Thlanglam Utah ramcaar kan fang lai ah ka phur mi biologist mipakhat in ‘umhrih,umhrih,umhrih kir sal aw’ ti`n a au ciamco ih ‘ziang saw’ ti`n kasut'”\n“Kan tang ciah ah thil danglam pakhat a um. kan zoh ṭul’ a ti ih kan vung zoh cu ‘kan lak ih mipakhat a hloh puppi pang cun midang kan tlanhlo thluh ding’ ti`n kan copohaw phah rero” ti`n KSL TV hnen ah a sim ih “Vanboruak le arsi umdan pawl zirzoitu NASA ih phun mi siding ah kan ruat lawk nan a hmun ih kan va zohciang cu science thawn pehparawknak a nei lo ding a bang” a ti.\nUtah ramcaar ah hin Land art hmuh ding a tam zet ih tui` hmuhsuahmi killi nei Thir phun mi khal hi 2001: A Space Odyssey zuknung uar zettu in Flim sung ta cawng in Land art phungpha vekih a phun hrim mi siding an zum.\nHutchings cun “Helicopter ka mawn thok ihsin hivek thil danglam tamzet ka hmu zo. Asinan tuṭum ih ka hmu mi cu a danglam hleice” a ti.\n← Sunthla Innhmun Pohngahtu pawl Awloksong in An Um\nMinung Sa ei tiih puhtuar Tlawngsaya cu German palik in an kai →\nerror: hahahahahaha !!


A Hmuhmi Kan Hmu Maw? - Chinland Today Media\nJune 30, 2012 7:00 am·0 comments\nA Hmuhmi Ka Hmu Maw?\nBible Siar Ding: James 2:14-18\nMilian pakhat in a tlasamzetmi a unau a hmu na’n ziang hmanah siar loin a umsan men a si ahcun Pathian ka duhdawt tiah ziangtinso a ti thei ding?\nA liamciami zarh kar tamnawn lai ahkhan ka innhnen vengpa te dam lozet le bom ttul in an um. Cumi cu ka rak thei ngelcel lo, ziangahtile Bible tlawngih cazirh ding timtuah, cabu pakhat ngan, le retreat pakhat ih thusim dingmi timtuahnak in ka buaituk ruangah. A um lo ti cu ka hminsin nain a ttulsamnak ka rak thei ngah lo.\nTusan ah mi tamsawn cu tuah dingmi tamzet kan nei ih tuahsuak dingah tikcu caan malte lawng kan ngah. Bawipai’ hrangah hnattuan maksak pawl ttuan tlin dingah kan buaituk. Pathian hnattuan dingah kan manmawhzet, asinan kan kiangnaite ih a ttulsamzetmi pawl bawm dingah kan tlolh pang riangri ttheu.\nZumtu pawl hnenih a cakuat sungah, James in Pathian ka zum ti si ih nitin nun daan ziaza ah Christian nun thawn a mil aw lomi pawl ih thu a sim. James in evangelism thuhla thawn pehpar aw ih a simmi cu a si lo. Zumtu a si ciami parih kan nun daan ding sim zirhnak a si sawn. “Nan Khristian unau lakah mipa siseh, nunau siseh hnipuan tlasam le ei-in ding a nei lomi um bang hngai sehla… cu pawl hnenah, ‘Pathian in lo thluasuah hram she. Hlum te’n um uhla rawl ttha te’n ei uh,” tiah kan timi cu an nunnak ih an ttulmi nan pek si lo ahcun ziangso a tthahnem?’ (James 2:15)”.\nThlaraulam ih thapeknak le thlacam saknak lawng hin a daihcang tawk lo. El Roi Pathian cun an ttulsamnak bom le pakhatkhat tuahsakmi hmuh ding a duh a si.\nVei ziangzat so midang ih ttulsamnak bom ding kan tlolh? Ziang kan siar lo ruangah si loin El Roi Pathian ih hmuhmi hmu man lo khop ih hnattuan kan buaituk ruangah!\nEl Roi Pathian, Na hmin in an ttulsammi bawm ding in duhsakmi pawl hmu thiam dingin ka mit i vaangter hram aw.\nKa pehtlaih theimi lengin El Roi Pathian ih hmuhmi mi ttulsam pawl hmu thei dingin ziangti’n ka thlir thei pei?